Sebelum Dan Selepas Pembedahan Plastik Dari Kaca Mata Jurugambar

Lebih 20 tahun Lauren Greenfield merakam keadaan pesakit pembedahan plastik di dalam bilik bedah dan pusat pemulihan menerusi lensa kameranya. Ia melibatkan minatnya terhadap hubungan luaran dan dalaman kulit wanita.

Hasil rakaman itu, Greenfield, juga seorang jurugambar telah menerbitkan buku “Generation Wealth” dan bakal menganjurkan pameran menggunakan tajuk yang sama pada September ini di Pusat Fotografi Antarabangsa New York.

Kebiasaannya hanya gambar sebelum dan selepas pembedahan plastik ditonjolkan tanpa mendedahkan apa yang benar-benar dialami oleh pesakit sepanjang proses itu berlaku. Inilah yang berbeza dalam buah tangan Greenfield.

“Pertama kali saya rasa sedikit sakit apabila saya meletakkan kamera dan melihat proses face-lift,”…”Bahagian muka amat penting dan simbolik. Ia sangat sukar untuk melihat ia dicabut keluar,” ujar Greenfield.

Hasil kerjanya mendedahkan tisu badan dan darah dalam pembedahan kosmetik.

Bagi kita yang tak mengalaminya ia pasti amat mengerikan sehingga berdiri bulu roma apabila mengenangkan bagaimana kulit ditanggalkan dari otot-otot, tiub digunakan untuk mengalirkan cecair keluar/masuk dari badan, dan muka jadi bengkak.

Tapi tidak mengejutkan bagi pesakit yang memilih prosedur ini kerana baginya inilah cara terbaik untuk mengatasi masalah yang dialami. Disebabkan itu juga pesakit sanggup bertahan dalam usaha mencapai transformasi ajaib yang diidamkan.

Makin menjadi-jadi keyakinan pesakit apabila yang diidamkan itu jauh lebih baik berbanding jangkaan. Sampai satu tahap ia boleh jadi rutin buat pesakit agar dapat “melengkapi, meningkatkan, dan menunggu kesempatan” bahagian yang sesuai.

Bagi Greenfield, pesakit seperti didakyahkan pembedahan plastik ini diperlukan agar dapat tambah nilai diri sebagai seorang wanita dalam lingkungan budaya kehidupan pesakit. Sebenarnya ia telah mewujudkan satu masalah yang tidak wujud dalam realiti pesakit.

Marilyn antara subjek Greenfield dalam projek ini. Garis tepi mulut membuatkan Marilyn (berusia 63 tahun ketika itu) kelihatan masam telah menjadikan dirinya rasa tertekan. Lantas dia mahu mengatasinya dengan menjalani prosedur kupasan kulit menggunakan bahan kimia pada 1998.

Agak dahsyat prosedur yang dilaluinya sehingga dia memberitahu Greenfield, “Saya fikir jika saya tahu segala-galanya tentang hal itu, saya mungkin tidak akan melaluinya.”

Marilyn diberi sedatif sebelum prosedur bermula. Mukanya dicuci dengan formula bahan kimia bagi membuang bintik-bintik perang dan kedutan. Sel kulit baru akan menggantikannya selepas itu.

Cecair dalam cawan warna kuning cair itu ialah simen getah yang digunakan bersama kain pembalut selama 48 jam dan dia ditempatkan di fasiliti pemulihan “tersorok”.

Di rumah pula, Marilyn perlu elak cahaya matahari agar kulitnya tidak rosak. Pada hari ketiga Marilyn membasuh mukanya selepas prosedur pengupasan kulit.

Marilyn seterusnya menjalani proses pemulihan di rumah. Wajahnya kelihatan berbeza sekali terutama ketika mengalami pembengkakan.

“Saya terpaksa guna jari untuk buka sebelah mata supaya saya dapat melihat untuk bangun dari katil”…”Saya kelihatan seperti sesuatu daripada filem seram. Saya fikir jika saya tahu semua tentang ini, saya mungkin tidak akan menjalaninya. Tapi kadang kala lebih baik jadi sedikit bodoh.”

Anda boleh baca kisah selanjutnya dan melihat pelbagai gambar ngeri pembedahan di The Cut.


Adakah Benar Pembalakan Baik Untuk Populasi Harimau Dan Alam Sekitar?

Pengarah Jabatan Perhutanan Kelantan, Abdul Khalim Abu Samah mendapat perhatian rakyat Malaysia apabila mengeluarkan komen bahawa pembalakan memberi manfaat kepada harimau. Komen yang keluar dari seorang pengarah jabatan hutan disifatkan ‘jahil’ oleh sesetengah rakyat Malaysia.

Khalim dikecam selepas berkata bahawa pembalakan sebenarnya “baik untuk populasi harimau”. Beliau berhujah bahawa kemunculan tumbuhan baru akan membawa kepada pertambahan populasi haiwan dan menjadi tempat memburu harimau. Tambah Khalim lagi, Jabatan Perhutanan Kelantan yang dikecam berhubung kadar pembalakan di negeri itu sentiasa mematuhi catuan penebangan tahunan yang ditetapkan Majlis Tanah Negara.

Bagi ketua kumpulan alam sekitar, Shariffa Sabrina Syed Akil, berkata Khalim harus berhenti mengeluarkan sebarang kenyataan atau bakal menjadi bahan ketawa.

Bagi Shariffa, apa yang dinyatakan oleh Khalim itu sangat tidak bertanggungjawab kerana yang sepatutnya mengeluarkan kenyataan mengenai habitat haiwan liar adalah Perhilitan. Tambah beliau lagi, pembalakan bukan sahaja menjejaskan harimau, tetapi hidupan liar yang lain serta Orang Asli yang tinggal di kawasan tersebut.

Tambah beliau lagi, tiada data yang jelas mengenai jumlah hutan yang telah diperuntukan oleh kerajaan untuk pembalakan. Selain itu, pensijilan Kelantan untuk pembalakan lestari telah ditarik balik oleh Majlis Pensijilan Kayu Malaysia pada Mac 2016 selepas negeri itu melebihi kuota pembalakan.

“Ini menunjukkan dengan jelas bahawa Kelantan tidak boleh dipercayai dalam kenyataan yang mereka keluarkan dalam mempertahankan amalan pembalakan di negeri ini.”

Tidak dinafikan bahawa aktiviti pembalakan sudah lama dijalankan dengan tujuan untuk memenuhi keperluan manusia. Dengan pembalakan, perabot, bahan binaan, kertas, pensel dah produk berasaskan kayu dapat dihasilkan. Namun dalam mengekalkan permintaan global yang semakin meningkat, ia perlahan-lahan telah mengakibatkan kesan buruk kepada alam sekitar dan haiwan.

Menurut WWF, penebangan hutan bukan sahaja mengancam habitat yang hampir  pupus, tetapi juga menjadi punca utama kenapa haiwan kehilangan tempat tinggal. Di Asia, orang utan, badak sumbu dan gajah adalah antara haiwan yang terkesan dengan aktiviti ini. Tambah WWF lagi, kesan lansung daripada penebangan hutan akan mencipta hubungan yang lebih rapat di antara haiwan dan manusia sehingga membawa kepada aktiviti pemburuan haram dan penganiayaan terhadap haiwan.

Selain itu, hutan mempunyai peranan yang besar dalam mengurangkan pelepasan gas rumah hijau dan membendung perubahan iklim. Kesan daripada aktiviti pembalakan akan menyumbang kepada kira-kira 15% daripada jumlah pelepasan global dan memberi kesan kepada peningkatan suhu panas, perubahan corak cuaca dan kejadian cuaca ekstrem yang meningkat.

Penebangan hutan juga akan memberi kesan kepada tanah dan air. Tanpa pokok untuk menambat tanah yang subur, hakisan akan berlaku sehingga mencemarkan sungai. Apabila ini berlaku, punca air bersih yang menjadi sebahagian daripada keperluan Orang Asli akan tercemar dan memberi kesan kepada kehidupan mereka. Menurut WWF, satu pertiga daripada tanah pertanian dunia telah hilang akibat hakisan sejak 1960 lagi.

Selain itu, kita juga boleh melihat bagaimana pembalakan telah meninggalkan kesan yang ngeri sewaktu banjir hujung tahun lalu. Sebahagian daripada rumah tenggelam dengan lumpur dan sebahagian kampung pula diserang dengan timbunan kayu balak. Kebanyakan ini berlaku disebabkan aktiviti pembalakan yang tidak terkawal dan mangsanya pula adalah mereka yang tinggal di kawasan terbabit.

Apa yang jelas di sini, walaupun terdapat kebaikan, namun lebih banyak mudarat yang bakal dihasilkan jika aktiviti pembalakan terus dijalankan. Ia bukan sahaja memberi kesan kepada alam sekitar dan haiwan, malah ia turut memberi kesan kepada manusia. Jika selepas ini ada yang datang dengan berkopiah putih dan berhujah dengan 1000 alasan untuk menghalalkan pembalakan, nafilah hujah mereka  sekerasnya-kerasnya dan ajaklah mereka menjaga alam sekitar kerana ini sajalah tempat tinggal kita.

‘Hasil tangan manusia rakus’ – netizen kongsi gambar timbunan kayu balak di lokasi banjir. Untuk bacaan lanjut, klik pautan di bawah.

‘Hasil Tangan Manusia Rakus’ – Netizen Kongsi Gambar Timbunan Kayu Balak Di Lokasi Banjir

Tular Gambar Kayu Balak Saiz ‘Luar Biasa’, Jabatan Perhutanan Pahang Tampil Jelaskan Perkara Sebenar

‘Tiada Kaitan Dengan Pembalakan’ – Tragedi Gunung Jerai Dari Sudut Pandang Ahli Geologi


Pembekal Cip Apple, Foxconn Perlihatkan Rekaan Tiga Kenderaan Elektrik Prototaip Mereka

Nama Foxconn cukup terkenal sebagai sebuah syarikat dari China yang bekerja rapat dengan Apple untuk membekalkan cip untuk pelbagai jenis model iPhone sejak dahulu lagi.

Baru-baru ini Foxconn telah memperlihatkan prototaip tiga jenis kenderaan elektrik (EV) bersempena ‘Hari Teknologi’ syarikat tersebut. Kenderaan-kenderaan elektrik ini merupakan sebahagian daripada usaha mereka untuk menjadi pemain utama dalam industri automotif.

Ketiga-tiga jenis kenderaan EV tersebut terdiri daripada sebuah SUV dikenali sebagai Model C, kereta sedan (Model E) dan bas (Model T). Kesemua kenderaan terbabit dijenamakan sebagai ‘Foxtron’.

Untuk pengetahuan semua, prototaip-prototaip ini bukan dibuat oleh pihak Foxconn sendiri, sebaliknya ia dibangunkan oleh sebuah pengeluar kereta Taiwan, Yulun Motor, yang diumumkan oleh Foxconn sebagai pelanggan pertama untuk platformnya.

“Cabaran terbesar kami adalah kami tidak tahu bagaimana membuat kereta,” kata ketua Foxconn, Young Liu semasa acara yang diadakan di Taipei, Taiwan pada Isnin lalu.

Model C ini mempunyai kepanjangan 4.64 meter, 2.86 meter wheelbase dan boleh memuatkan sehingga 7 orang penumpang pada satu-satu masa. SUV elektrik crossover ini boleh bergerak sejauh 700km dan memecut 0-100km/j dalam 3.8 saat.

Kereta ini akan dipasarkan di bawah salah satu jenama Yulon Motor dan bakal dijual di dalam negara tersebut sekitar tahun 2023 nanti.

Manakala Model E pula dihasilkan dengan kerjasama firma reka bentuk automotif terkenal, Pininfarina yang cukup terkenal mempunyai portfolio terbaik dalam membuat reka bentuk beberapa model Ferrari, Alfa Romeo, Ford dan Maserati.

Kereta sedan ini dilengkapi dengan beberapa aplikasi pintar yang canggih serta terkini seperti membuka pintu menggunakan pengesanan wajah, cermin pintar dan interface mesra pengguna.

Pihak Foxconn menyatakan Model E mempunyai kuasa sehingga 750hp, boleh memecut 0-100km/j dalam 2.8 saat dan bergerak sejauh 750km. Memetik dari artikel Paultan.org, kereta sedan EV mewah ini bakal dijual oleh pengeluar kereta yang tidak didedahkan dari luar Taiwan pada masa akan datang.

Bas EV keluaran Foxconn, Model T dikenali sebagai sebuah bas canggih yang didakwa mampu membawa penumpang bergerak sejauh lebih 400km dengan kelajuan maksima 120km/j.

Produksi Model T akan bermula pada tahun 2022 dan bakal digunakan di dalam kawasan-kawasan bandar sekitar Taiwan.

Menurut naib ketua Foxtron, Chi-Sen Tso, beliau memberitahu pihak media bahawa ‘kenderaan elektrik’ bakal menjadi perniagaan utama bagi Foxconn selepas ini. Beliau turut menganggarkan bahawa sektor ini akan bernilai sekitar USD35 bilion untuk syarikat tersebut dalam tempoh lima tahun akan datang.

Nampaknya syarikat daripada China ini mengorak satu langkah kehadapan untuk menceburi bidang automotif memandangkan kenderaan pada masa hadapan kebanyakkan dikuasakan penggunaan elektrik serta dilengkapi teknologi pintar.

Seperti mana kita tahu Foxconn berpengalaman luas dalam pengeluaran cip teknologi elektronik sekaligus menjadikannya sebagai ‘langkah kanan’ buat mereka untuk bersaing dengan pengeluar kereta elektrik yang lain.

Pada awal tahun lalu, Sony menggemparkan dunia apabila memperlihatkan model kereta elektrik pertama mereka, ‘Vision-S’. Lihat kereta elektrik tersebut melalui pautan di bawah.

Sony Kejutkan Ramai Dengan Menyertai Industri Kereta Elektrik

HUAWEI Perkenalkan ‘Crossover’ Seres SF5, Hadir Dalam Dua Varian Bermula RM137,287


Pembekal Lampu LED Dari Melaka Jadi Pilihan Pelbagai Jenama Kereta Mewah Dunia

Selain dikenali sebagai negeri bersejarah Malaysia, Melaka turut menjadi pilihan beberapa syarikat pengeluar kenderaan mewah terkemuka dunia untuk mendapatkan lampu kenderaan yang menggunakan teknologi diod pemancar cahaya (LED).

Dominant Opto Technologies Sdn Bhd yang berpengkalan di Batu Berendam itu merekodkan permintaan tinggi daripada pengeluar kenderaan mewah terkemuka dunia untuk mendapatkan bekalan produk terbabit, lapor Harian Metro.

Menurut Exco Perindustrian, Pelaburan dan Pembangunan Usahawan negeri, Datuk Seri Ab Rauf Yusoh, syarikat tersebut dicatatkan menduduki tempat keempat di dunia sebagai pembekal lampu LED untuk kenderaan mewah.

“Jenama kenderaan terkemuka dunia iaitu BMW X Series antara kenderaan yang menggunakan teknologi LED dikeluarkan syarikat dimiliki anak jati Melaka itu.

“Berdasarkan perancangan awal tahun ini, Dominant Opto Technologies akan meneruskan pelaburan besar di Melaka membabitkan nilai RM1.3 bilion.

“Diharap menerusi pelaburan itu, syarikat terbabit mampu menjadi pelopor teknologi pembuatan LED di negara ini,” jelas beliau selepas mengadakan lawatan kerja ke syarikat itu.

Operasi syarikat itu disokong oleh 2,126 pekerja tempatan dan 404 pekerja asing dengan menyasarkan peningkatan 20 peratus hasil perniagaan dalam sektor berkenaan setiap tahun.

Ketua Pegawai Eksekutif Dominant Opto Technologies Sdn Bhd, Tay Kheng Chiong menyatakan seramai 120 pengkaji terbabit dalam aktiviti penyelidikan dan pembangunan (R&D) membabitkan aspek reka bentuk serta pengubahsuaian supaya produk dihasilkan mampu bersaing di peringkat dunia.

“Dominant Opto Technologies Sdn Bhd menjadi syarikat tempatan yang telah menerajui teknologi LED di peringkat dunia.

“Syarikat ini juga telah membekalkan sebahagian teknologinya kepada pasaran automotif di luar negara seperti Maserati, Ford, Ferrari dan Porsche.

“Saya harap Dominant Opto Technologies Sdn Bhd dapat terus mempelopori teknologi ini dan akan dibawa ke peringkat kelas pertama bermula di negeri Melaka,” luah harapan tinggi Datuk Seri Ab Rauf Yusoh menerusi Melaka TV.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Sebelum ini ada seorang lelaki tempatan berjaya mencipta speaker khas untuk hypercar edisi terhad McLaren Senna. Baca lebih lanjut perkongsian beliau melalui pautan di bawah.

Lelaki Ini Kongsi Pengalaman Cipta Speaker Khas Untuk McLaren Senna

Dulu Dikenali Sebagai ‘Pelumba Kancil Viral’, Kini Bertugas Bersama Pasukan Formula 3 Dari Australia

Rekaan Futuristik Dan Inovatif, Lelaki Ini Kongsikan Konsep Kereta Elektrik Malaysia


Pembelajaran Pengaturcaraan Peringkat Sekolah Bakal Bermula Pada Tahun Hadapan

Bukanlah yang terawal namun masih tidak terlalu lambat untuk mengintegrasikan pembelajaran pengaturcaraan di peringkat persekolahan pada negara kita.

Datuk Yasmin Mahmood selaku Malaysian Digital Economy Corporation (MDEC) mengulas lanjut mengatakan pengaturcaraan bukan sahaja membantu pelajar memahami struktur proses sesebuah program malah turut membantu pelajar secara tidak langsung memahami pelajaran Sains dan Matematik.

Dikatakan beberapa sekolah akan dipilih sempena program ini bagi mengkaji keberkesanan serta memantapkan lagi pembelajaran apabila diimplemen secara menyeluruh. Program yang diumumkan ini bukanlah idea baru daripada MDEC memandangkan sudah hampir 22 sekolah yang sudah mengikuti pembelajaran ini pada tahun lepas.

Dalam pada itu, Datuk Yasmin Mahmood mengulas pembelajaran pengaturcaraan dan sains komputer ini bakal menjadi aspek penting dalam terhadap pemikiran aras tinggi. Program ini juga bakal bermula diumumkan sepenuhnya pada Ogos ini.

Berikut merupakan info lanjut daripada Amanz mengenai idea MDEC mengenai pembelajaran pengaturcaraan di peringkat sekolah.


Pembeli Ini Tekad Saman Lamborghini Selepas Huracan Putih Beliau Bertukar Warna Kuning

Memiliki sebuah jentera Lamborghini pastinya merupakan impian buat ramai lelaki. Ditambah pula dengan model Huracan Spyder yang hadir dengan kuasa kuda yang tinggi serta rekaannya yang cukup memukau.

Namun lain ceritanya pada kali ini apabila seorang lelaki iaitu Calogera Caruso tekad untuk saman pengedar Lamborghini Montreal selepas Lamborghini Huracan Spyder berwarna putih yang dibeli buat anaknya bertukar menjadi warna kuning.

Secara logiknya, sememangnya warna putih pada sebarang kereta lama-kelamaan bakal bertukar menjadi warna kuning namun agak ironi apabila Lamborghini Huracan Spyder yang baru sahaja dibelinya sudah menampakkan kesan warna kuning selepas beberapa hari.

Lebih pelik, Caruso dikatakan hanya menyimpan Lamborghini beliau di dalam garaj dan tidak didedahkan di bawah sinaran matahari yang mungkin menyebabkan kepada pertukaran warna cat.

Untuk pengetahuan, Caruso dikatakan sanggup menggadaikan rumahnya semata-mata untuk memenuhi impian anaknya dengan memiliki sebuah Lamborghini Huracan Spyder.

Dalam usaha untuk menawarkan perkhidmatan yang terbaik kepada pelanggan, Lamborghini dengan rela hati sedia menawarkan servis mengecat semula kereta beliau namun ditolak kerana dikhuatiri bakal menjatuhkan nilai kereta.

Beliau kemudiannya memilih untuk menyerahkan semula kereta tersebut serta menuntut ganti rugi sebanyak $416,000 (RM1.71 juta) beserta kos tambahan berikutan faktor tekanan dan kehilangan hari bekerja.

Sebelum ini, Lamborghini berjaya membuat kejutan kepada dua beranak ini selepas berhempas pulas hasilkan Lamborghini Aventandor secara DIY.

Bermula Sebagai Projek DIY, Dua Beranak Ini Dikejutkan Dengan Hadiah Lamborghini Aventador Sebenar

Enam Kereta Lamborghini Huracan Disita Jabatan Kastam Malaysia


Pembeli Xiaomi Mi 11 Diberi Pilihan Dapatkan ‘Charger’ Bersama Atau Sebaliknya Pada Harga Yang Sama

Sejak Apple melancarkan siri iPhone 12 tanpa penyertaan charger, dapat dilihat jenama ini telah mendapat kecaman daripada orang ramai. Apple juga turut diperli Samsung dan Xiaomi kerana tidak menyertakan charger atas alasan menyelematkan alam sekitar.

Semuanya tidak lama apabila Xiaomi pada hari ini buat pertama kalinya telah memperkenalkan model Xiaomi Mi 11 dengan pilihan untuk tidak mendapatkan charger bersama. Seperti juga Apple, Xiaomi memilih untuk menawarkan pilihan ini dengan alasan untuk menyelamatkan alam sekitar.

Walau bagaimanapun, para pengguna diberi pilihan untuk mendapatkan charger 55W GaN bersama atau tidak bersama charger sewaktu membuat pembelian.

Berbeza dengan Apple, Xiaomi berjaya menawarkan kedua-dua variasi bersama charger atau tanpa charger dengan harga yang sama sahaja. Tahniah diucapkan buat Xiaomi atas inisiatif yang menarik ini.

Sebelum ini, jenama Xiaomi pernah memperkenalkan charger 20W khas buat pengguna iPhone 12 serendah RM24 sahaja.

Xiaomi Perkenalkan ‘Charger’ 20W Khas Buat Pengguna iPhone 12 Serendah RM24

Gara-Gara Tidak Lagi Sertakan ‘Charger’ Bersama iPhone, Apple Diperli Samsung Dan Xiaomi


Bagaimana Pembelian 11street Malaysia Mampu Menguntungkan Alibaba Dan JD

Dua minggu yang lalu laman e-commerce GEMFive mengumumkan mereka telah menutup operasi berikutan persaingan yang sengit. Lain ceritanya dengan 11street Malaysia dimana laman e-commerce ini berjaya menarik perhatian dua syarikat besar iaitu Alibaba dan JD.com.

Difahamkan hasrat kedua-dua syarikat ini berminat untuk mendapatkan 11street Malaysia berikutan dua daripada rakan kongsi 11street Malaysia telah mengundur diri sekaligus memberi peluang buat dua syarikat gergasi dari China ini mendapatkan 11street Malaysia.

Untuk pengetahuan anda, 11street mula diasaskan sekitar tahun 2008. Syarikat ini mengambil masa selama 7 tahun sebelum dilancarkan di Malaysia pada tahun 2015 selepas memilih Indonesia, Thailand dan Turkey sebagai hub e-commerce pada sebelumnya.

Kehadiran laman ini disaat Malaysia dibanjiri dengan laman e-commerce ternyata bukan halangan yang besar buat 11street berikutan promosi serta tawaran yang menarik ditawarkan hampir setiap hari.

Dari segi pemasaran dan bagi memastikan syarikat ini terus berkembang, 11street Malaysia berjaya mendapat dana yang besar daripada Celcom Axiata Berhad serta SK Planet Ltd.

Seperti yang mungkin ramai daripada anda sudah tahu, Jack Ma sebelum ini telah dilantik sebagai penasihat ekonomi digital Malaysia. Mendapatkan 11street Malaysia ditambah pula dengan saham 83% Lazada Malaysia sekaligus berjaya meletakkan Alibaba sebagai syarikat yang dominant dalam industri e-commerce Malaysia. Kemungkinan pengguna bakal berpeluang mendapatkan barangan daripada Taobao melalui 11street sepertimana yang disertakan pada Lazada.

Buat JD.com pula, mereka berjaya menjadi peruncit terbesar di China dari segi pendapatan. Berbeza dengan Alibaba, JD.com telah memilih Thailand sebagai hub utama mereka di Asia Tenggara. Sebagai usaha untuk meluaskan pengaruh di Asia Tenggara, mendapatkan 11street Malaysia secara tidak langsung berjaya meletakkan JD.com sebagai pencabar terdekat Alibaba.


Pembelian Buku Percuma Dengan Harga RM21,000 Jadi Perbincangan Hangat Netizen

Sejak beberapa hari ini hangat diperkatakan mengenai topik pemberian tender rundingan terus oleh kerajaan seperti diumumkan Kementerian Kewangan di sidang Dewan Rakyat baru-baru ini.

Dalam senarai 101 kontrak yang diberikan secara rundingan terus itu, tender rundingan terus kepada Kementerian Hal Ehwal Ekonomi untuk pembelian buku yang dikatakan bernilai lebih RM21,000 menjadi antara yang paling hangat diperkatakan di media sosial.

Ini kerana buku tersebut yang bertajuk A Better World Volume 5: Actions and Commitments to the Sustainable Development Goals, menurut Malaysiakini boleh didapati secara percuma di Internet termasuk yang dimuat naik penerbit buku itu sendiri Tudor Rose.

Selepas mengetahui buku tersebut dikatakan boleh dibaca secara percuma di atas talian, ia terus menjadi topik perbualan hangat dalam kalangan netizen terutamanya di Twitter.

Rata-rata mereka mempersoalkan kenapa kerajaan sebelum ini membelanjakan sejumlah wang yang sangat besar untuk membeli sebuah buku yang boleh didapatkan secara percuma di internet.

Buku A Better World Volume 5 ni boleh dapat free pdf secara online

Kenapa Kementerian Hal Ehwal Ekonomi belanja RM21,022 untuk beli buku yang kita boleh dapat free? pic.twitter.com/izn7dUyjqT

— Wan Abd Rahman (@WanAbdRahman) August 26, 2020

Boleh dptkan free digital ebook. Tak yah RM21k 😏 pic.twitter.com/KRKkt7Rroj

— Caroline Ang (@CarolineAng4) August 26, 2020

Wait. Why @AzminAli’s MEA bought a book for RM21K, when you can literally download it for FREE?

Here’s the link: https://t.co/hWGqE9PH5f pic.twitter.com/c74h9Gnr6N

Bagaimanapun, sehingga kini difahamkan masih belum ada penjelasan dan kenyataan mengapa kerajaan membayar sejumlah wang yang besar untuk mendapatkan buku tersebut.

Semakan kami juga mendapati pautan untuk mengakses buku tersebut secara atas talian dan percuma itu juga menemui jalan buntu selepas ianya tidak dapat diakses.

Malah, salinan buku 136 halaman tersebut yang tersedia di Internet seperti dinyatakan juga hanyalah merupakan versi digital dan bukannya yang dicetak dan berkemungkinan juga pesanan yang dilakukan oleh kerajaan sebelum ini adalah untuk versi bercetak dimana jumlah bilangan buku yang telah dipesan juga tidak diberitahu dengan lanjut.

Perbincangan mengenai politik dan netizen bukanlah satu perkara baru di negara kita.

Lihat saja bagaimana trend memakan ‘Super Ring’ yang dikatakan mempengaruhi saham syarikat itu selepas digunakan dalam kempen-kempen politik di media sosial seperti kami kongsikan sebelum ini di pautan di bawah.

Bahana Politik Punca Saham Syarikat Super Ring Meningkat Hampir 100%?

Persoal Cara Malaysia Tangani COVID-19, Ahli Politik Taiwan Ini ‘Diserang’ Netizen


Pembelian Peralatan Penyusuan Bakal Dikenakan Pelepasan Cukai Sehingga RM1,000

Sekiranya anda seorang pembayar cukai kami yakin anda sebolehnya mahu mengurangkan pembayaran cukai yang dikenakan. Penawaran perlepasan cukai membolehkan anda mendapat rebat daripada jumlah cukai yang perlu dibayar sekaligus membolehkan anda membayar cukai dengan harga yang rendah.

Memandangkan tarikh pemfailan cukai bakal ditutup tidak lama lagi, Agensi Kaunseling dan Pengurusan Kredit (AKPK) turut mengambil iniasiatif telah memaklumkan para pengguna dimana anda berpeluang mendapat perlepasan cukai melalui pembelian barangan penyusuan buat bayi.

Berdasarkan dokumen yang dikeluarkan oleh Lembaga Hasil Dalam Negeri bagi perlepasan cukai, para individu berpeluang untuk mendapat perlepasan cukai melalui pembelian barangan bayi setiap dua tahun khusus dengan perlepasan sehingga RM1,000.

Perlepasan cukai yang diumumkan merupakan sesuatu yang agak baru memandangkan ianya baru sahaja diumumkan ketika Budget 2017. Buat anda yang ingin mendapatkan perlepasan cukai, pastikan anda menyimpan resit pembelian sebagai bukti pembayaran.

Selain barangan melibatkan penyusuan bayi, anda berpeluang mendapat perlepasan cukai melalui langganan internet dan langganan gym. Sekiranya anda ingin mengetahui barangan yang dikenakan perlepasan cukai, anda boleh layari ke laman web LHDN untuk senarai penuh.


Bagaimana Pembelian Rumah Selamatkan Aku Daripada Tersepit Hutang ‘Jahat’

Di awal usia kerjayaku, aku amat-amat terbeban dengan sejumlah hutang ‘jahat’ yang terpaksa aku ambil ketika itu. Maklum sahajalah, dengan gaji yang agak kecil mana mampu untuk aku menghadirkan beberapa keperluan yang aku agak wajib pada ketika itu.

Lantas, kad kredit Citibank ditala sebagai modal perkahwinanku. RM5,000 aku gunakan. Masih tidak cukup, maka pinjaman peribadi HSBC Bank dengan jumlah RM10,000 sebagai backup.

Selang beberapa tahun kemudian, satu lagi personal loan Al-Rajhi bank sebanyak RM5,000 aku ambil untuk memenuhi keperluan kereta yang lebih besar dari Perodua Kancil iaitu Proton Iswara sebagai persiapan menyambut beg pampers dan bakul susu permata hatiku.

Jika dihitungkan, kesemua pinjaman tersebut telah mengganggu cashflow bulanan aku sebanyak RM450-RM500 sebagai installment yang perlu dibayar bagi kesemua hutang di atas. Sedih bukan?

Justeru, aku tidak langsung hairan apabila pada kelas hartanahku ahad lepas, aku ditanya oleh sepasang suami isteri tentang cara terbaik untuk melangsaikan hutang-hutang ‘jahat’ mereka yang jumlahnya hampir sekali ganda dari jumlah hutang aku.

Lalu solusi berikut aku kongsikan kepada mereka berdasarkan pengalaman aku sendiri:

1. Aku membeli rumah. Ya, apartmen 3 bilik di Subang 2. Beli menerusi lelongan pada harga di bawah nilai pasaran sekitar tahun 2007 bernilai RM26,000 manakala harga pasaran bagi hartanah tersebut bernilai RM55,000 pada ketika itu.

2. Untuk depositnya, aku sekali lagi ‘meminjam’ dari kad kredit yang telah dinaikkan hadnya, namun jumlahnya tidaklah besar. Kurang dari RM5,000 yang seterusnya menjadikan jumlah besar baki hutang ‘jahat’ aku ketika itu kurang lebih RM20,000.

3. Apartmen tersebut kemudiannya aku lakukan ‘loan’kan dengan jumlah pinjaman sebanyak RM23K dengan jumlah installment sebanyak RM77 sebulan. Terima kasih RHB Bank kerna sudi memberi pinjaman sekecil itu.

4. Usai proses tukar hakmilik selesai lebih kurang setahun, apartment tersebut aku cagarkan kembali ke OCBC Bank dengan margin pinjaman sebanyak 80%. Jumlah yang aku perolehi selepas proses refinancing tersebut adalah sebanyak RM44K manakala instalmen bulanan aku hanyalah sejumlah RM217 sebulan.

5. Nasib baiklah urusan untuk proses refinancing ini jumlah yang diperlukan tidak begitu besar dan pakej pembiayaan tersebut turut menampung beberapa kos yang terlibat. Alhamdulillah.

6. Selesai sahaja proses tersebut, sejumlah RM21K berada dalam genggaman aku dan jumlah tersebut aku gunakan untuk melangsaikan baki hutang-hutang ‘jahat’ aku yang berjumlah RM18,500 pada masa itu.

Lega sungguh kerana sudah terhapus sejumlah RM500 dari senarai hutangku dan walaupun digantikan dengan installment refinancing yang baru iaitu RM217, tetapi jumlah tersebut langsung tidak mengusik gaji bulananku kerana dibayar oleh si penyewa. And Abang Ensem was happily live, ever after.

Itulah sebabnya aku sering tegaskan kepada anak-anak muda. Belilah rumah di awal usia. Walaupun kecil tidak mengapa. Kerana hutang ‘jahat’ yang terpaksa anda buat kelak, akan ditampung oleh aset rumah yang sedia ada. Selamat tinggal hutang ‘jahat’


Pembelian RX-Z RM100,000 Sekadar Gimik, Tauke Kedai Dedahkan Harga Sebenar Cuma RM45,000

Pada tahun ini, dapat kita saksikan motosikal keluaran Yamaha iaitu RX-Z dan 125zr masing-masing melonjak harga serta mencipta sejarah apabila berjaya terjual dengan harga sehingga RM70,000 dan RM85,000. Status model yang tidak lagi terjual di pasaran sekaligus membuatkan motosikal ini dilabel rare di kalangan peminat.

Terbaharu, tular pula sekumpulan YouTuber iaitu Geng Tayar Besar selepas mereka keluarkan sebuah video yang mendakwa mereka berjaya mendapatkan Yamaha RX-Z Catalyzer keluaran 2010 melalui sebuah kedai motosikal di Pasir Gudang dengan harga RM100,000.

Difahamkan YouTuber ini sanggup berbelanja besar untuk mendapatkannya berikutan status motosikal yang dalam kondisi New Old Stock (NOS) meskipun dikeluarkan sedekad yang lalu.

Harga pembelian sehingga RM100,000 daripada kumpulan YouTuber ini secara tidak langsung telah mengundang kepada pelbagai komen di kalangan netizen dimana ramai daripadanya mengatakan harga pembelian bagi model ini adalah tidak masuk akal.

Selang tiga hari selepas video di muat naik, terdapat pula pihak yang membongkar harga ‘sebenar’ Yamaha RX-Z yang dibeli Geng Tayar Besar dimana model ini bukanlah terjual pada harga RM100,000 seperti yang didakwa sebaliknya kumpulan ini berjaya mendapatkan motosikal ini dengan harga RM45,000 sahaja.

Selain daripada harga pembelian yang didakwa tinggi, terdapat pula individu yang membongkar status Yamaha RX-Z dimana ianya bukanlah NOS sebaliknya adalah model restore daripada kedai tersebut.

Berdasarkan pembongkaran yang dibuat, para netizen meluahkan kekecewaan terhadap YouTuber Geng Tayar Besar yang sanggup kelentong harga pembelian serta status Yamaha RX-Z semata-mata untuk mengumpul jumlah tontonan yang tinggi.

Setakat artikel ditulis, pihak Geng Tayar Besar masih belum mengeluarkan sebarang kenyataan mengenai Yamaha RX-Z dengan harga mencecah enam angka seperti yang didakwa. Sama-sama kita nantikan penjelasan lanjut daripada kumpulan YouTuber ini.

Pada bulan lalu, motosikal Yamaha 125zr edisi terhad ini telah terjual dengan harga sehingga RM85,000 berikutan statusnya yang sangat rare. Turut dikongsikan, kisah mosikal RX-Z yang ditawarkan pada harga RM70,000.

Selepas RX-Z RM70,000, Giliran Yamaha 125zr Pula Terjual Dengan Harga RM85,000

Pemuda Ini Dikecam Selepas Iklankan Motosikal RX-Z Dengan Harga Mencecah RM70,000


Adakah Benar Slot AFC Champions League Jadi Milik Malaysia?

Selepas tamat perlawanan diantara Hong Kong bertemu Lebanon semalam, dengan keputusan berpihak kepada Lebanon 1-0, disambut dengan perasaan teruja oleh sesetengah peminat bola sepak Malaysia.

Ramai yang menanti penuh harapan untuk melihat kekalahan Hong Kong mampu mengukuhkan kedudukan Malaysia dalam AFC MA Ranking yang bakal menentukan adakah Malaysia akan layak ke saingan AFC Champions League 2019 dan 2020.

Keputusan rasmi hanya akan diberitahu oleh pihak AFC selepas tamat perlawanan akhir AFC Champions League 2017 iaitu selepas 25 November nanti.

Namun berdasarkan pengiraan yang telah kami lakukan, Hong Kong tidak mampu untuk memintas Malaysia dikedudukan ke 6 AFC MA Ranking bulan November apabila diumumkan secara rasmi.

Hong Kong wajib menewaskan Lebanon sekiranya mahu memintas Malaysia, tetapi sebaliknya berlaku dan membolehkan Malaysia kekal dikedudukan ke 6 dengan kelebihan +0.2650 mata.

Oleh itu, mengikut pengiraan kami, slot automatik ke peringkat kumpulan AFC Champions League 2019 dan 2020 akan menjadi milik Malaysia.

Nota: Keputusan rasmi hanya akan berdasarkan dari pengumuman oleh pihak AFC sekitar hujung November 2017 dan artikel ini adalah berdasarkan pengiraan kami mengikut format yang telah ditetapkan.


Pembida Ini Sanggup Bayar RM115 Juta Semata-Mata Untuk Ke Angkasa Lepas Bersama Jeff Bezos

Seorang pembida misteri telah membayar sebanyak $28 juta (~RM115 juta) untuk membida tiket pengembaraan ke angkasa lepas bersama pengasas Amazon, Jeff Bezos melalui penerbangan pertama kali membawa manusia menaiki Blue Origin, roket milik billionaire itu yang akan dilancarkan pada bulan hadapan.

Seramai 20 pembida di mana masing-masing berebut untuk membida tiket pelancongan ke angkasa lepas menerusi satu acara lelongan yang bersiaran langsung selama 10 minit pada Sabtu lalu.

Menariknya, pembida yang masih dirahsiakan identitinya itu bukan sahaja ditemani Jeff bahkan adiknya, Mark Bezos juga akan menyertai penerbangan ke angkasa lepas yang dijangka berlepas pada 20 Julai dari kawasan padang pasir di Barat Texas menaiki kapsul ‘New Shepard’.

Ini merupakan percutian paling mahal kerana dijangka penumpang hanya sempat merasai pengalaman zero gravity selama 3 minit menjadikan pengembaraan pergi dan pulang ke angkasa lepas selama 11 minit.

Tambah menarik, New Shepard tanpa pemandu atau autopilot ini akan membawa semua penumpang melihat kawasan di sekeliling garisan ‘Karman’ iaitu kawasan sempadan antara atmosfera bumi dan ruang angkasa lepas, teruja bukan?

“Nama pemenang bidaan dalam acara lelongan itu akan diumumkan dalam beberapa minggu lagi.

“Malah, kru keempat juga individu yang terakhir menyertai penjelajahan ini akan diumumkan. Jangan lupa nantikannya,” tulis ciapan seperti dikongsikan oleh admin akaun Twitter rasmi, Blue Origin.

The name of the auction winner will be released in the weeks following the auction’s conclusion. Then, the fourth and final crew member will be announced – stay tuned.

— Blue Origin (@blueorigin) June 12, 2021

Untuk rekod, seramai 7,600 orang dari 159 buah negara telah mendaftar untuk membida dalam acara lelongan ini dan hanya 20 orang sahaja disenarai pendek untuk membida tiket pelancongan ini yang dimulakan dengan harga $4.8 juta (RM19.72 juta), lapor The Guardian.

Hasil bidaan yang diperoleh akan disalurkan ke tabung yayasan Blue Origin, Club for the Future yang ditubuhkan dengan satu matlamat iaitu ingin memberi inspirasi kepada generasi muda supaya meneruskan legasi kerjaya dalam pelbagai bidang sains, teknologi dan matematik (STEM).

Jika anda diberi peluang untuk menjelajah ke ruang angkasa lepas bersama Jeff Bezos dan adiknya, adakah anda teruja? Kongsikan luahan anda di ruangan komen Facebook The Vocket.

Jeff Bezos pernah bergelar orang paling kaya di dunia sebelum dipintas Elon Musk pada awal Januari tahun ini. Klik pautan di bawah untuk bacaan lanjut.

Yang Kaya Makin Kaya, Jeff Bezos Sah Jadi Orang Paling Kaya Di Dunia Dengan Nilai RM850 Bilion

Netizen Kurang Senang Jeff Bezos Bakal Menjadi ‘Trillionaire’ Pertama Dunia

Pekerja Amazon Nekad Protes Di Kediaman Jeff Bezos Demi Gaji Tambahan RM8.30


5 Pengalaman Di Kem Pelarian Syria Ini Dikongsi Oleh Pembikin Salam Neighbour

11.3 kilometer dari sempadan Syria, dua pemuda Amerika telah mendaftarkan diri di kem pelarian Zaatari, Jordan agar dapat tinggal selama 30 hari bersama-sama 85,000 pelarian dari Syria.

Zach Ingrasci dan Chris Temple memasang khemah khas sebelum memulakan penggambaran dokumentari adalah filmmakers pertama yang mendapat kebenaran itu dari United Nations.

Tujuan Salam Neighbor dibikin bagi mendedahkan apa yang dijalani seharian oleh orang Syria di situ. Bunyi macam tipikal kem pelarian yang lain tapi ia masih membuka mata terhadap krisis yang dihadapi.

Bayangkan mereka sendiri berasa sedih dan jatuh air mata jantan mereka semasa berada di sana. Jika ia bukan satu kisah yang menginspirasikan orang ramai untuk bertindak, mereka tidak akan merakamkan ini.

Dokumentari terbitan Living On One dan 1001 Media ini melibatkan kerjasama antara Save the Children, agensi pelarian United Nations dan International Rescue Committee melampaui fakta, angka dan statistik kerana ia membawakan kisah benar dan kondisi sebenar kem pelarian Zaatari.

Zach dan Chris turut berkongsi dengan netizen apa yang berlaku di sebalik pembikinan Salam Neighbor di Reddit AMA (Ask Me Anything) selepas Salam Neighbor boleh ditonton di Netflix.

Dari segi definisi, pelarian ialah orang yang terpaksa meninggalkan negara mereka. Setiap pelarian daripada 85,000 pelarian di kem Zaatari mempunyai cerita yang akan mematahkan hati anda tetapi ia juga terisi dengan harapan.

Jiran kami bernama Ismail belajar untuk menjadi seorang guru bahasa Perancis apabila bandarnya dibom dan dia terpaksa melarikan diri. Perkara yang paling dia mahu sekarang adalah untuk memulakan semula pengajian di kolej yang tidak tersedia di kem pelarian Za’atari.

Nasib dia baik bersama dengan sebilangan kecil pelarian yang mendapat peluang ditempatkan semula di negara lain di mana dia akan dapat untuk memulakan semula pendidikan di Kanada.

Ismail adalah watak utama dalam filem kami jika anda berminat untuk mengetahui lebih lanjut mengenai beliau.

Setakat ini perbubungan dengan pelarian itu ialah kegemaran saya dan paling memberikan pengalaman yang berharga. Kami dapat bertemu wanita seperti Um Ali – yang telah mengumpul sampah di sekitar kawasan kem dan membuat tenunan menjadi bakul dan seni untuk dijual. Dia juga mula mengajar kanak-kanak lain untuk melakukannya.

Apabila anda melihat cerita-cerita seperti itu, anda sedar bahawa diri pelarian itu sendiri benar-benar adalah penyelesaian dan merupakan orang-orang yang kita perlu melabur. Anda boleh melihat coretan dari cerita Um Ali di Atlantik hari ini juga.

Kami mendapati terdapat restoran yang dikendalikan oleh pelarian yang mempunyai servis penghantaran makanan terus ke khemah anda. Bagaimana mereka boleh mencari khemah anda masih menjadi misteri memandangkan tidak ada alamat atau jalan-jalan yang ditetapkan!

Ini menunjukkan kepada kita bahawa pelarian telah membina bandar manakala PBB telah membina kem. Kini terdapat lebih dari 3,000 perniagaan di kem dan ekonominya bernilai berjuta dolar. Ramai yang membuat kerjasama antara orang Jordan dan orang Syria. Salah seorang pengusaha yang kami temui boleh mengubah sampah menjadi hasil seni!

Sekarang terdapat 4.8 juta pelarian Syria di luar negara dan 6.6 juta orang pelarian dalam Syria yang mempunyai pelbagai pengalaman (ada yang baru jadi pelarian dan ada yang sudah lama jadi pelarian). Sesetengah orang mempunyai keperluan mendesak dari segi keperluan asas seperti makanan, air dan tempat perlindungan, sementara itu ramai telah kehilangan tempat selama 4 tahun dan sedang memikirkan cara-cara yang hampir tidak mengejutkan mereka lagi berkaitan kehidupan di sini.

Kita perlu berfikir mengenai kedua-dua krisis sebagai satu tindak balas kemanusiaan jangka pendek dan keperluan kerja pembangunan dan pendidikan jangka panjang. Walaupun kami tidak melihat kekurangan zat makanan yang teruk di dalam kem itu, kami telah mendengar banyak cerita orang yang menyatakan ramai orang di dalam Syria kelaparan kerana mereka tidak dapat akses kepada bantuan.

Saya akan mengatakan bahawa ia melangkaui apa saja, pelarian perlu hak untuk bekerja supaya mereka boleh mula membina semula kehidupan mereka. Untuk ke arah itu, ia akan bergantung kepada anjakan asas bagaimana kita berfikir tentang pelarian. Berikut adalah kajian yang luar biasa daripada Oxford yang boleh membantu kita ke arah itu.

Temubual bersama produser-produser Salam Neighbor: Salam Darwaza, Mohab Khattab, Zach Ingrasci dan Chris Temple


Pembina Clash Of Clans Kini Hadir Dengan Clash Royale

Syarikat yang memfokuskan kepada permainan telefon pintar iaitu Supercell yang popular dengan permain Clash Of Clans kini hadir dengan pemainan terbaru mereka yang diberikan nama Clash Royale.

Clash Royale sudah dibangunkan beberapa bulan yang lepas dan akan dikeluarkan buat iOS dan Android sekitar bulan Mac ini.

Baca: Bagaimana Clash Of Clans Jana $1.5 Juta Sehari

Clash Royale ini sedikit berbeza dengan Clash Of Clans. Fungsi Online Multi-player hadir dengan permainan secara live. Setiap pemain akan mempunyai 2 menara dan satu istana untuk bertahan. Misinya adalah untuk mengawal bangunan – bangunan anda daripada dimusnah pihak musuh.

Cara permainan juga agak kompleks dan para pemain diberi lebih banyak pilihan untuk mengubah suai bersesuaian dengan cara mereka menyerang/bertahan.

Permainan Clash Royale akan dikeluarkan secara berjadual mengikut negara dan dijangka semua pemain dapat download di Play Store sekitar bulan Mac ini.

Baca lagi: Guru Add Math Tarik Minat Muridnya Belajar Dari Game Clash Of Clans


Pembinaan Sudah 80% Siap, Netizen Teruja Mahu Panjat 250 Anak Tangga Di Putrajaya Steps

Putrajaya antara destinasi pelancongan yang menjadi pilihan pelancong tempatan dan luar negara. Bukan sahaja miliki keunikan reka bentuk bangunan tetapi Putrajaya juga memiliki landskap yang indah sekaligus menarik perhatian ramai.

Menurut laporan, Putrajaya bakal tampil dengan Putrajaya Steps untuk menarik pelancong yang meminati aktiviti rekreasi dan riadah. Difahamkan, pembinaan Tangga Putrajaya Steps kini sudah 80% siap.

Difahamkan, projek laluan pejalan kaki ini yang direka dengan anggaran ketinggian 30 meter berkonsepkan taman yang menghubungkan laluan dari Dataran Perdana ke Mercu Tanda Taman Putra Perdana. Malah, Putrajaya Steps juga sesuai untuk aktiviti senaman.

Menjengah ke ruangan komen, rata-rata netizen teruja untuk panjat 250 anak tangga di Putrajaya Steps ini. Akan tetapi, ada juga yang mempertikaikan pembinaannya.

Bukan itu sahaja, para netizen juga berharap selepas projek ini selesai, ia akan ‘dijaga’ dengan baik. Malah, segelintir netizen juga berkata sudah banyak projek rekreasi telah dibuat di Putrajaya dan seharusnya projek seperti ini dibuat ditempat lain bukannya hanya tertumpu di Putrajaya sahaja.

Sementara itu, kami kongsikan beberapa destinasi ‘hot spot’ yang boleh anda kunjungi pada pautan di bawah ini.

‘Onsen’ Terbesar Malaysia Di Hulu Langat Bakal Jadi Tarikan Pelancong Seluruh Dunia

Pertama Di Dunia, Taman Tema Air ‘Mudah Alih’ Angry Birds Dibuka Di Semenyih

Gopeng Glamping Park, Destinasi ‘Outdoor’ Baharu Yang Menarik Di Perak


Pembinaan SUKE Dihentikan Serta Merta Selepas Insiden Dinding Parapet Jatuh

Igauan ngeri pengguna jalan raya di sepanjang tapak projek pembinaan Lebuh Raya Bertingkat Sungai Besi-Ulu Kelang (SUKE) menjadi kenyataan semalam apabila sebuah kereta dihempap kepingan dinding parapet yang terjatuh dari struktur binaan lebuh raya berkenaan.

[Video] Seorang wanita cedera apabila kepingan konkrit binaan lebuh raya Sungai Besi – Ulu Kelang (SUKE) jatuh menghempap kenderaan mangsa di laluan MRR2 menghala Ampang petang tadi.

🎥: Orang awam pic.twitter.com/doIATHkzBM

— BERNAMA (@bernamadotcom) September 19, 2020

Kereta mangsa ranap tetapi mangsa kejadian berkenaan terselamat dan cuma cedera ringan daripada insiden ngeri tersebut. Justeru itu, pihak Projek Lintasan Sungai Besi-Ulu Klang Sdn Bhd (PROLINTAS) telah mengeluarkan arahan pemberhentian kerja di tapak projek pembinaan SUKE berkuat kuasa serta-merta.

SUKE dalam satu kenyataan semalam mengesahkan kejadian itu dan siasatan lanjut akan dibuat oleh pihak mereka. “Sehubungan itu, pihak SUKE telah mengeluarkan arahan pemberhentian kerja serta-merta di tapak kejadian dan akan memberikan kerjasama penuh kepada pihak berwajib dalam menjalankan siasatan.

“Pasukan Tindak Balas Kecemasan (ERT) SUKE telah berada di tapak kejadian untuk mengawal trafik dan mengalihkan dinding parapet serta kereta terbabit,” katanya.

“Segala kesulitan timbul daripada insiden itu amat dikesali. SUKE akan memastikan segala aspek keselamatan sentiasa diutamakan dan dipertingkat dari semasa ke semasa demi keselamatan semua,” katanya.

Orang ramai yang mempunyai sebarang maklum balas boleh menghubungi pihak SUKE di laman rasmi mereka di sini.

Berikut merupakan kemalangan lain yang turut menjadi bualan pengguna media sosial baru-baru ini. Klik pada pautan di bawah.

Masuk Lorong Kecemasan Sesuka Hati Jadi Punca Kemalangan, Pemandu Kereta Camry Telah Ditahan

Tular Kemalangan Didakwa Berpunca Minyak Atas Jalan, Ini Sebenarnya Yang Berlaku Menurut Polis


Pembuat Sarung Tangan Getah Di Malaysia Rugi RM25 Bilion Sejak Tahun Lalu

Walaupun berjaya memasuki senarai 50 syarikat terkaya dalam negara untuk majalah Forbes 2022, pembuat sarung tangan getah Malaysia merekodkan kemerosotan sejak tahun lalu selepas kebimbangan orang ramai terhadap COVID-19 mula mereda sehingga memberi kesan kepada permintaan global untuk peralatan perlindungan diri yang mula mengurang, lapor Forbes.

Kekayaan Kuan Kam Hon dari Hartalega Holdings (RM8.3 bilion), berada di kedudukan ke-11 dalam senarai 50 Terbaik Forbes edisi Malaysia. Manakala Tan Sri Lim Wee Chai dari Top Glove (RM6.16 bilion), ditangga ke-14 mencatatkan penurunan paling banyak, kata Forbes dalam satu kenyataan.

Duo suami-isteri Datuk Seri Stanley Thai dan Datin Seri Cheryl Tan dari Supermax, ke-45 dalam senarai, menyaksikan peratusan terbesar penurunan kekayaan mereka, yang menyusut lebih dua pertiga kepada $340 juta (RM1.4 bilion).

Kekayaan lima syarikat, termasuk Lim Kuang Sia dari Kossan Rubber Industries (RM3.25 bilion), di tempat ke-24 dalam senarai, dan Wong Teek Anak Riverstone Holdings (RM2.48 bilion), ke-30 dalam senarai, merekodkan penyusutan lebih RM25 bilion.

Sementara itu, Malay Mail melaporkan bahawa pemilik pengeluar tenusu Farm Fresh Loi Tuan Ee yang berkongsi kekayaan RM1.67 bilion dengan dua adik-beradiknya berjaya disenaraikan buat kali pertama berikutan penyenaraian syarikat itu pada Mac, kata Forbes.

Selain itu, Robert Kuok di tangga pertama menyaksikan kekayaannya merosot kepada RM48.3 bilion daripada RM53.6 bilion tahun lepas. Di barisan kedua Tan Sri Quek Leng Chan, pengerusi Syarikat Hong Leong (Malaysia), mengukuhkan kedudukannya sebagai orang kedua terkaya di Malaysia dengan RM44.4 bilion. Tan Sri Koon Poh Keong dan adik-beradik, yang bertanggungjawab ke atas Press Metal, kekal di kedudukan ketiga dengan RM27.2 bilion, hampir tidak berubah berbanding setahun lalu.

Senarai ini disusun menggunakan maklumat pegangan saham dan kewangan yang diperoleh daripada keluarga dan individu, bursa saham, laporan tahunan dan penganalisis.

Untuk rekod, kekayaan taikun dalam senarai 50 terkaya Malaysia 2022 Forbes turun 10 peratus berbanding setahun lalu kepada AS$80.5 bilion (kira-kira RM354 bilion), dengan 30 dalam senarai mengalami penurunan kekayaan mereka.

Untung besar di tengah pandemik COVID-19, pemegabg saham Top Glove terima dividen hampir RM1 bilion. Rujuk pautan di bawah untuk membaca.

Untung Besar Di Tengah Pandemik COVID-19, Pemegang Saham Top Glove Terima Dividen Hampir RM1 Bilion

Amerika Syarikat Tahan Sarung Tangan Getah Buatan Syarikat Malaysia Daripada Memasuki Negara

Perlekeh Kualiti ‘Gloves’ Buatan Malaysia, Netizen Sekolahkan Warga British Yang Berlagak


PM Bakal Umum Pembubaran Parlimen Seawal Hari Ini?

Kecoh sejak semalam di media sosial apabila terdapat spekulasi Perdana Menteri Malaysia, Datuk Seri Ismail Sabri bakal membuat pengumuman pembubaran Parlimen untuk memberi laluan kepada Pilihan Raya Umum ke-15 (PRU15) hari ini.

Ura-ura ini dikuatkan lagi apabila Perdana Menteri tampil menghadap Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah di Istana Negara buat kali yang kedua dalam tempoh terdekat.

Terbaharu, wartawan Mohd Redzuan Abdul Manap menerusi laman Twitter memaklumkan pintu protokol yang lazimnya ditutup pada cuti umum dilihat dibuka sekaligus menguatkan lagi spekulasi.

Pintu protokol yang lazimnya ditutup pada cuti umum namun dilihat dibuka menimbulkan tanda tanya adakah akan ada pengumuman penting daripada Datuk Seri Ismail Sabri hari ini. https://t.co/lkyVTfHe5O

— Mohd Redzuan Abdul Manap (@redzuanNewsMPB) October 10, 2022

Difahamkan pihak pengamal media sudah mula berkampung di hadapan pintu protokol bangunan berkenaan sejak jam 8 pagi ini dalam menantikan pergerakan Perdana Menteri dan mendapatkan perkembangan terkini.

Sementara itu, beberapa ahli politik melibatkan Menteri Besar Kedah, Datuk Seri Muhammad Sanusi Md Nor dan ahli parlimen Bangi, Ong Kian Ming seolah memberi petanda bakal berlaku pembubaran parlimen pada hari ini.

Last evening as a Member of Parliament for P102 Bangi? If so, it has been an honor serving the voters of Balakong, Kajang and Bangi for the past 4 1/2 years. Apologies for my shortcomings. I will be campaigning hard for my successor to defend the seat for DAP and PH.@syahredzan

— Ong Kian Ming 🇲🇾 (@imokman) October 9, 2022

Sekiranya Parlimen dibubarkan hari ini iaitu sembilan bulan sebelum penggalnya tamat, PRU kemungkinan diadakan pada minggu pertama November, berdasarkan amalan Suruhanjaya Pilihan Raya (SPR) dalam PRU 2013 dan 2018.


Pembukaan IKEA Di Pulau Pinang Menyebabkan Kesesakan Lalu Lintas Sepanjang Satu Kilometer

Pembukaan IKEA pada 14 Mac lalu di Batu Kawan, Pulau Pinang telah menyebabkan kesesakan lalu lintas yang panjang sepanjang 1km kerana orang ramai yang mengunjungi tempat tersebut. Ianya merupakan cawangan pertama yang dibuka di Pulau Pinang dan mula dibuka pada jam 10 pagi.

Orang ramai yang datang untuk melawat cawangan tersebut menyebabkan kesesakan lalu lintas yang panjang sejauh 1 kilometer. Tambahan pula bermula pembukaan IKEA pada 14 Mac hingga 17 Mac, tempat letak kereta diberikan secara percuma kepada pengunjung yang datang. Manakala pengunjung yang membuat pembelian di IKEA juga boleh menikmati tempat letak kereta bersubsidi untuk 3 jam pertama.

Pembukaan cawangan IKEA di Pulau Pinang ini juga merupakan yang kedua terbesar di Malaysia yang mempunyai ruang kedai seluas 43,678 meter persegi. Manakala cawangan IKEA yang pertama terbesar pula merupakan IKEA Tebrau yang mempunyai keluasan 46,713 meter persegi.

Bagi menampung kemasukan pelawat, IKEA Batu Kawan telah menyediakan sejumlah 1,955 tempat letak kereta dan perkkhidmatan bas ulang alik percuma yang bergerak di antara cawangan IKEA dan Penang Design Village.

Buat anda yang masih belum mengunjungi cawangan IKEA yang baru di Batu Kawan, Pulau Pinang, adakah anda sanggup untuk mengunjungi cawangan tersebut dengan risiko kesesakan lalu lintas yang teruk?


Anda Pembuli Di Alam Siber. Menjatuhkan Maruah Orang Secara Terbuka

Nota Editor : Post ini asalnya diterbitkan di Facebook Tuan Prof Madya Dr Hj Hafidzi Mohd Noor. Beliau adalah seorang pensyarah, pendakwah dan aktivis kemasyarakatan dengan baik hatinya telah memberikan kebenaran kepada The Vocket untuk mengulangsiar post beliau ini.

Petikan dari MyHealth.gov.my, buli siber adalah perbuatan mengancam, memalukan atau menakutkan seseorang melalui medium elektronik seperti mesej teks (SMS), chatting, e-mel, laman web sosial, telefon bimbit atau permainan internet.

Sejak media sosial menjadi sebahagian dari kehidupan pengguna internet di Malaysia, banyak perkara negatif tersebar dengan begitu pantas sehingga tanpa sedar, mereka yang turut menyebarkan perkara-perkara sebegitu dan mereka yang beraksi sebagai “keyboard warrior” adalah golongan pembuli siber.

Ini pandangan Tuan Prof Madya Dr Hj Hafidzi Mohd Noor tentang isu surat sijil sakit yang telah disebarkan baru-baru ini:

Grow up you guys. Stop making fun of people.
————-

Mungkin kerana faktor usia. Tapi teringat masa kecil dulu. Sering ditertawa atas pelbagai sebab. Kadang-kadang bentuk telinga pun jadi bahan tertawa kawan-kawan. Mereka panggil Mr Spock (star track). Balik rumah mengadu pada arwah mak. jawab arwah emak sangat osem ‘tak apalah; dia orang bukan nampak pun telinga dia orang macam mana”. Kemudian datang pula zaman “planet of the ape”. ada pula yg panggil (calling names) watak yang ada dalam drama itu macam Urko.

Memanglah kecil hati, rendah diri dan rasa devastated bagi seorang kanak-kanak dan remaja. Tapi it is part of growing up. Tapi ramai dalam masyarakat kita masih lagi tidak keluar dari realm kanak-kanak. Suka menjadikan seseorang dan kesilapan seseorang sebagai bahan.

Kali ini mereka bukan tertawakan kawan dalam kelas atau di padang permainan. Depa (mereka) tertawakan orang ramai ramai dan kongsi membahankan orang di alam maya di serata dunia.

Kesilapan pada surat MC (medical certificate) di capture (siap terpampang nama doktor, klinik dan sebagainya. Diletak dalam FB untuk ditertawa ramai-ramai.

Ada pula yang bertanya doktor mana ni? Dekat mana dia belajar? Dan ada pula yang kata yang tulis tu kerani. Ya itu kesilapan tetapi wajarkah kita menjatuhkan maruah seseorang secara terbuka.

Akhirnya siapa yang kembali malu? Yang mengambil gambar dan menyebarkannya. Doktor dan klinik ada salinan dan ada rekod siapa yang datang mendapatkan rawatan. Soalan yang seterusnya ialah siapa yang menyebarkannya. Saya harap bukan yang empunya badan yang mendapat rawatan. Jika ini klinik panel, dia akan merasa serba salah juga untuk dapatkan rawatan di klinik yang sama.

Dan ingatkan jangan mentertawakan orang kerana Quran bilang ‘mungkin yang ditertawakan itu lebih baik dari kamu’.


Pembuli Siber ‘Pembunuh’ NGO Untuk Bayi Ini

Sepanjang saya kenal mereka. Hampir mustahil untuk melihat mereka berputus asa. Sukar untuk melihat mereka meluah kecewa. Mereka berdua sangat positif. Sentiasa sehati sejiwa berbuat kebajikan dalam banyak perkara.

Namun, sejak beberapa hari ini, segala-galanya seperti berbeza.

Entah mulut busuk dan tangan cabul mana yang mengganggu mereka. Yang pasti, si busuk dan cabul itu pasti tiada manusia dalam hati mereka. Mengintai-ngintai pintu neraka lagaknya.

Sudah dua, tiga hari keserabutan bertamu dalam kepala. Saya tidak mahu menghukum tergesa-gesa. Tapi rasanya, tahap kesabaran sudah sampai kemuncaknya.

Tengah hari semalam, selepas melihat ‘facebook live’ rakan saya, Puan Lily Moha dan Tuan Sayuti Wan Chik menghantar adik Afia menaiki tren ke KL untuk pemeriksaan doktor di IJN. Hati saya seperti dicarik-carik melihat merah mata mereka menahan airmata yang cuba diseka.

Walaupun mereka diserang bertubi-tubi di Facebook dalam usaha mengutip dana untuk adik Nur Farissa Elina. Mereka masih sempat membantu adik Afia.

Adik Farissa didiagnos Ventricular Septal Defect (VSD) yang mengakibatkan dia kerap mendapat jangkitan peparu sehingga adakalanya menjejaskan fungsi jantung.

Disebabkan itu, ibu bapanya berusaha untuk mendapatkan rawatan. Dan Sahabat Uwais, NGO Kebajikan yang ditubuhkan Lily dan Sayuti membantu adik Farissa untuk dirawat di Gleneagles Medical Centre (GMC), Pulau Pinang.

Mengapa GMC? Panjang lebar ulasannya di page Sahabat Uwais.

Saya tidak pasti adakah Lily dan Sayuti sudah nekad, tetapi dari status-status semalam, kelihatannya mereka sudah membuat keputusan.

Adik Farissa adalah bayi terakhir yang akan dibantu. Mereka sudah angkat ‘bendera putih’.

Walaupun ditohmah dengan pelbagai fitnah, konon salah guna dana, mendapat sesuatu dari hospital dan ayat-ayat sumbang lain.

Setakat ini, dana Farissa dapat juga mengumpul 37% daripada RM60,000 yang diperlukan, hasil sumbangan rakan-rakan dan insan dermawan yang tetap utuh percaya pada usaha mereka.

Sekarang puas hatilah mereka yang menulis bukan-bukan tentang Sahabat Uwais!

Mesti ‘tangan cabul’ sedang terbahak-bahak menekan perut apabila Lily dan Sayuti membuat keputusan untuk berhenti membantu bayi yang senasib dengan arwah Uwais anak mereka.

Dakyah tangan-tangan cabul yang menyerang mereka bertubi-tubi di media sosial sudah ‘berjaya’!

Jadi, manusia-manusia yang menyorok di belakang skrin sedang berjogetlah ya?!

Saya cuma boleh doa, Tuhan panjangkan umur makhluk Allah ini untuk bertaubat dan minta ampun kepada mereka berdua atas ‘sampah’ yang mereka campak. Saya risau ada yang merangkak mencari di akhirat esok langsung tak dapat berjumpa.

Rakan-rakan saya yang baik, apa sebenarnya yang sedang berlaku kepada Lily dan Sayuti?

Inilah yang dinamakan pembulian siber (cyber bullying).

Biar saya cerita fakta dan ‘kisah menarik’ tentang buli siber ini.

Menurut Centers for Disease Contol and Prevention (CDC), US, bunuh diri adalah penyebab ketiga tertinggi yang menjadi punca kematian remaja Amerika Syarikat iaitu dianggarkan 4,400 kematian setiap tahun!

Dan antara punca utama perasaan mahu membunuh diri adalah disebabkan oleh pembuli siber!

Jangan pandang enteng permainan tangan-tangan cabul ini kawan.

Salah satu daripada kisah buli siber yang paling mendapat perhatian di US adalah tragedi yang menimpa Megan Meier.

Megan, seorang anak kecil berumur 13 tahun bergelut dengan penyakit Attenttion Deficit Disorder (ADD) dan mengalami depresi disebabkan masalah berat badan. Jika bersekolah di Malaysia, dia baru tingkatan 1.

Lima minggu sebelum kematian Megan, seorang budak lelaki berumur 16 tahun, Josh Evans (didapati identiti palsu) mahu berkawan dengannya di laman web Myspace.

Sejak itu, mereka mula berhubung dengan kerap secara ‘online’. Sedangkan mereka langsung tidak pernah berjumpa, hatta bercakap dalam telefon sekalipun.

Anda bayangkan betapa gembiranya anak kecil seperti Megan yang sepanjang hidupnya bertarung dengan masalah berat badan dan keyakinan diri yang sangat rendah tiba-tiba mendapat seorang teman lelaki yang sudi berkawan dengannya.

Dan dia mempercayai lelaki itu benar-benar menganggap dirinya seorang perempuan yang cantik.

Mimpi indah Megan tidak lama, pertengahan Oktober, Josh mula menunjukkan bunga-bunga tidak mahu berkawan dengan Megan.

Pada 16 Oktober 2006, Josh menghantar mesej pada Megan yang menggoncang seluruh kepercayaan dan kehidupan Megan dengan katanya,
“Dunia akan lebih baik tanpa orang seperti awak.”

Tanpa perlu menunggu lama, perkara itu tersebar dalam kalangan rakan-rakan Megan di Myspace dan mula menjadi bahan sindiran dan ejekan mereka yang sudah lama mempermainkan fizikal Megan.

Beberapa hari selepas itu, menurut Tina Meier (ibu Megan), Megan masuk ke dalam bilik dan meninggalkan komputer ribanya di ruang tamu dan 20 minit selepas itu, Tina mendapati anaknya sudah menggantung diri dalam almari di dalam bilik.

Megan mati keesokan harinya, 3 minggu sebelum hari lahirnya yang ke-14.

Tragedi ini menggemparkan seluruh US dan banyak artikel ditulis tentang peristiwa yang dianggap salah satu dari kes bunuh diri paling tragis disebabkan oleh pembuli siber.

Pada Disember 2007, Tina Meier menubuhkan Yayasan Megan Meier, badan tidak berasaskan keuntungan untuk menyokong dan menginspirasi aktiviti-aktiviti menghalang gejala buli, pembuli siber dan bunuh diri.

Mereka menjelajah ke seluruh US menceritakan tentang apa yang berlaku kepada Megan dan menyedarkan masyarakat tentang bahayanya pembuli siber.

Perhatikan ini, Tina Meier menubuhkan Yayasan disebabkan anaknya mati dibuli oleh pembuli siber.

Dan, pembuli siber di malaysia berjuang menutup Sahabat Uwais yang membantu anak-anak kecil.

Sayuti dan Lily memang tidak membunuh diri (Nauzubillah). Saya yakin mereka sangat kuat pegangan Islam. Tetapi Sahabat Uwais akan terkubur tanpa nisan akibat jari cabul pembuli siber.

Dan lebih jauh lagi, mereka sebenarnya membunuh anak-anak yang dengan izin Allah dapat dibantu oleh Sahabat Uwais sekiranya mereka terus beroperasi.

Saya masih bersangka baik, mereka mungkin tidak kenal Lily dan Sayuti.

Arwah Uwais anak Lily dan Sayuti kembali kepada Maha Pencipta pada umur 34 hari.

Asbab itu, mereka menjadikan pemergian Uwais sebagai pemula kepada harapan kehidupan untuk bayi-bayi lain senasib Uwais supaya ibu bapa lain tidak perlu melalui apa yang pernah mereka lalui.

Selepas 3 tahun penubuhan, Sahabat Uwais bukan saja fokus kepada bayi yang kekurangan dana perubatan, mereka juga terlibat dalam pengajuran ‘free market’ di kawasan utara. Antaranya di Masjid Bertam, Pulau Pinang.

Fikir logik, mana ada orang yang ada kepentingan untuk diri sendiri sanggup memandu dari Alor Setar ke KL seorang diri dan berpusing merata tempat sekitar Lembah Kelang untuk mengambil barang-barang yang orang sudi sedekah dan kemudiannya balik semula ke Utara untuk diedarkan kepada mereka yang memerlukan.

Setakat ramai orang yang saya kenal, Sahabat Uwais adalah NGO yang benar-benar menyemak (tabayyun) setiap kes dengan terperinci sebelum diuar-uar kepada orang ramai untuk sama-sama menghulurkan bantuan.

Tapi biasalah, Malaysia kan ramai hero dan heroin. Yang duduk atas bangku empuk, guna jari, sedap mengata orang sana sini.

Kawan, jangan pandang sebelah mata mereka yang berjuang hanya dengan ketik-ketik ini.

Mereka telah pun berjaya ‘membunuh jiwa’ dua orang yang berjuang untuk kebajikan anak-anak.

Akan datang, entah siapa pula mangsa pembulian mereka. Entah-entah, saya pula selepas post artikel ini.

Pembuli siber ini sangat keji. Hati-hati.

Anak kita mungkin belum jadi mangsa lagi. Tapi bagi yang memberi anak-anak handphone, jaga-jaga.

Dari sembang saya dengan Zulfa, topik ‘siapa suka siapa’ adalah kegemaran remaja. Dan ini topik bahan buli dalam Whatsapp atau Insta mereka. Tolong buka mata.

Tetapi jika satu hari, ditakdirkan kita diuji seperti keluarga adik Farissa, adakah kita akan duduk diam dan reda dengan kelakuan pejuang sampah di siber ini?

Walaupun Sahabat Uwais akan dihentikan. Dana adik Farissa tetap perlu dicukupkan.

Saya cuma nampak satu saja cara untuk melawan pembuli siber ini.

Siapa saja yang ternampak tulisan ini, tekan SHARE dan sebarkan supaya seramai mungkin dapat bersama-sama membantu adik Farissa dan mengetahui kisah Megan Meier.

Satu ‘share’ adalah tanda solidariti untuk Sahabat Uwais.

Buktikan pada pembuli siber, masih ramai orang waras di bumi Malaysia.

Saya mahu cakap pula, “Dunia akan lebih baik tanpa pembuli siber seperti mereka.”

Kita masih mahu insan seperti Lily dan Sayuti.

Jika apa yang saya tulis ini tidak terkesan pada kalian, maafkan saya. Saya juga mungkin perlu berhenti menulis.

Saya akan percaya, Facebook sudah tidak ada orang-orang baik berkumpul. Tiada lagi hati-hati cantik di sini.

12 Mei 2017 Jumaat sehingga 22 Mei 2017 Isnin (jam 2300).
Dana Permulaan : RM 3,000.00
Sasaran : RM 60,000.00
Setakat ini (17 Mei 2017): 22,380.00
Baki : RM 37,620.00

2. Sumbangan boleh disalurkan ke akaun berikut:

Pertubuhan Kebajikan Sahabat Uwais
Maybank
5521 7005 9828

3. Sekiranya sahabat semua melakukan transaksi online mohon maklumkan pada deskripsi dan e-mail seperti berikut untuk tujuan pengiraan dana terkumpul:

4. Transaksi menggunakan ‘Cash Deposit Machine’ (CDM) boleh hantarkan gambar resit ke: +60124400544 (Whatsapp)

Semoga Allah membalas sebaik-baik ganjaran kepada semua penyumbang Dana Farissa.


Adakah Berbaloi Mendapatkan Huawei Nova 2 Lite?

Sekiranya anda sering mengikuti perkembangan smartphone, kami yakin anda sedar dengan usaha yang dilakukan Huawei untuk meningkatkan jumlah penjualan dan pengeluaran smartphone mereka.

Bermula dengan kerjasama bersama Leica sehinggalah kepada penekanan kepada smartphone mid-range, semuanya diberi penekanan oleh jenama yang berpengkalan dari China agar menjadi pilihan pengguna. Pada kali ini, kami telah mencuba sebuah lagi smartphone mid-range daripada Huawei iaitu Nova 2 Lite.

Dari segi rekaan, jelas dapat dilihat Huawei sedaya upaya berusaha untuk menawarkan rekaan yang premium dan tampak ‘flagship’ buat Nova 2 Lite. Saiz skrin yang disertakan pada model ini adalah 5.99-inci dalam nisbah 18:9 sekaligus membuatkan smartphone ini tampil slim dan memanjang. Pada kami skrin yang ditampilkan pada model ini boleh dikatakan agak terang dan memuaskan.

Mengulas dari segi spesifikasi, Huawei Nova 2 Lite dikuasakan dengan processor Snapdragon 430 serta RAM 3 GB. Berdasarkan percubaan kami, Huawei Nova 2 Lite berjaya menjalankan aplikasi harian pengguna seperti Facebook, Twitter dan Instagram tanpa sebarang masalah.

Pengguna juga berpeluang menambah saiz storan 32 GB sedia ada dengan memori kad MicroSD sehingga 128 GB. Kapasiti bateri yang ditawarkan pada model ini adalah 3,000 mAh.

Dari segi kamera, Huawei nampaknya sering memberi penekanan meskipun pada model-model bukan flagship. Begitu juga dengan Huawei Nova 2 Lite yang disertakan dengan dwi-kamera 12-megapixel.

Meskipun harga yang ditawarkan jauh murah berbanding model smartphone flagship, kualiti kamera yang ditawarkan boleh dikatakan agak memuaskan. Pengguna juga turut berpeluang mendapatkan gambar bokeh dan mendapatkan gambar dengan warna yang agak vibrant pada setiap gambar yang diambil.

Dalam pada itu, kualiti kamera Huawei Nova 2 Lite pada waktu malam boleh dikatakan agak kurang memuaskan berikutan penggunaan sensor yang agak kecil. Berikut merupakan sampel-sampel gambar yang diambil menggunakan Huawei Nova 2 Lite.

Sekiranya budget anda hanyalah sekitar RM800 dan kebawah, mendapatkan Huawei Nova 2 Lite sememangnya berbaloi. Penawaran spesifikasi boleh tahan menarik serta rekabentuknya yang tampak premium antara yang membuatkan anda tidak menyesal mendapatkan smartphone ini.

Selain itu, berdasarkan budget sedia ada, mendapatkan smartphone Xiaomi Redmi Note 5 yang baru sahaja dilancarkan juga antara pilihan yang tersedia.

Bersempena dengan promosi masa terhad Lazada, Huawei Nova 2 Lite yang sebelum ini ditawarkan pada harga RM799 kini ditawarkan pada harga RM729 sahaja. Anda boleh klik di sini untuk mendapatkan smartphone ini.


Pembunuhan Jalil Ibrahim Yang Pernah Mendapat Perhatian Dunia Ini Masih Menjadi Misteri

Perbicaraan pembunuhan Jalil Ibrahim, seorang pegawai bank yang tahu banyak rahsia telah menarik minat seluruh dunia kerana ia melibatkan keruntuhan empayar bisnes bernilai berbilion dolar yang jatuh sepantas ia bangkit.

Jalil Ibrahim, 34 tahun (1983) adalah penolong pengurus besar bahagian audit di Bank Bumiputra Malaysia Berhad (BBMB) (ia dikenali sebagai CIMB selepas penstrukturan semula) tetapi ditugaskan di anak syarikat BBMB di Hong Kong 6 bulan sebelum kematiannya.

BBMB ditubuhkan khas untuk membantu bumiputra telah menerima RM50 juta sebulan daripada Petronas sebagai sebahagian daripada perjanjian untuk meningkatkan tabungan bank pada tahun 1980. Anak syarikat BBMB, Bumiputra Malaysia Finance (BMF) ditubuhkan di Hong Kong sebagai satu platform untuk menyalurkan sebahagian daripada dana berkenaan.

Jalil Ibrahim dibunuh sewaktu sedang menjalankan penyiasatan ke atas sebuah kes yang melibatkan wang sebanyak RM2.5 bilion yang telah dipinjamkan oleh BMF kepada Carrian Group yang diterajui oleh seorang warga Singapura bernama George Tan.

Baca: 10 Gambar Ini Masih Menjadi Misteri Sehingga Sekarang. Apa Yang Berlaku Sebenarnya?

Mayat Jalil Ibrahim ditemui tanpa sebarang pengenalan diri pada pagi 19 Julai 1983 oleh seorang wanita di sebuah kebun pisang di pinggir Hong Kong. Pihak polis Hong Kong kekurangan petunjuk dan menyangkakan itu adalah mayat orang Cina sehinggalah duit 10 sen Malaysia ditemui di seluar Jalil.

Laporan autopsi dan penyiasatan polis mendedahkan Jalil telah dijerut dengan tali jubah mandi yang ada pada lehernya sewaktu ia dijumpai. Itu membuktikan kejadian ini bukan akibat kemalangan.

Penemuan diari Jalil di pejabat telah mensabitkan Mak Foon Than, ahli perniagaan Malaysia di dalam pembunuhan Jalil. Dia dijatuhkan hukuman gantung sampai mati dan kemudian diubah kepada penjara seumur hidup di Hong Kong.

Baca: Kes Kematian Wanita Ini Sungguh Misteri Hingga Anda Patut Ambil Tahu Tentangnya

Kes ini penuh dengan tanda tanya dan motif pembunuhan Jalil menjadi misteri sehingga kini.

“Semuanya sesuai dijadikan filem yang bagus tapi sayangnya ini adalah kisah benar,” kata Rita Gomez, wartawan siasatan Reuters.

Menurut Winsome Lane, wartawan mahkamah Straits Times, rakaman kenyataan Mak berdurasi 5 jam setengah tidak sampai ke mahkamah.

“Kenyataan 24 halaman yang dibuat oleh Mak yang mana dia memberi keterangan ke atas George Tan dan saya rasa terhadap beberapa orang lain di Malaysia hilang secara misteri dan hingga ke hari ini, tiada siapa tahu apa yang berlaku padanya.” jelas Winsome Lane.

Ikuti kisah penuh di video dokumentari bertajuk “Pegawai Bank Yang Tahu Terlalu Banyak” terbitan program Crime Investigation Asia:

Baca: Battle Of Bakara Versi Tentera Malaysia Dedah Insiden Sebenar Black Hawk Down

Baca: BNM Batal Kebenaran, Minta 1MDB Bawa Pulang AS$1.83 Bilion

LIKE dan FOLLOW Vocket di Facebook serta Instagram


Pembunuhan Komander Tertinggi Iran, Tehran Keluarkan Waran Tangkap Ke Atas Donald Trump

Iran telah mengeluarkan waran tangkap ke atas Presiden Amerika Syarikat Donald Trump berhubung pembunuhan komander tertinggi Iran Jeneral Qasem Soleimani di Iraq pada bulan Januari lalu.

Pasukan pendakwa Tehran Ali Alqasimehr mengatakan Trump dan 35 yang lain menghadapi tuduhan pembunuhan serta keganasan, dan Interpol juga telah diminta untuk membantu menahan mereka.

Namun, Interpol mengatakan tidak akan mempertimbangkan permintaan Iran.

Wakil khas AS untuk Iran mengatakan bahawa waran itu adalah aksi propaganda yang tidak akan diambil serius oleh siapa pun.

Soleimani mati dalam serangan drone dekat Lapangan Terbang Antarabangsa Baghdad yang diarahkan oleh Trump sendiri. Dia mengatakan jeneral itu bertanggungjawab atas kematian ratusan tentera Amerika.

Selepas kejadian itu, Iran membalas dengan menembak peluru berpandu balistik ke pangkalan tentera Iraq yang menempatkan pasukan AS.

“Kira-kira 36 individu telah dikenal pasti terkait pembunuhan Qasem. Mereka mengawasi, bertindak, dan memerintahkannya,” kata Alqasimehr seperti dikutip oleh agensi berita Mehr.

“Ini termasuk pegawai politik dan ketenteraan dari AS dan juga negara-negara lain, yang untuk itu badan kehakiman telah mengeluarkan waran tangkap dan Interpol telah mengeluarkan Notis Merah.”

Trump berada dalam senarai teratas dan penangkapannya tetap akan berlaku walaupun kedudukannya sebagai presiden AS akan berakhir, kata pendakwa raya.

Wakil khas AS Brian Hook berkata, “Penilaian kami adalah bahawa Interpol tidak campur tangan dan tidak akan mengeluarkan Notis Merah atas tuduhan yang berdasarkan sifat politik.

“Ini sifat politik. Ini tidak ada hubungannya dengan keamanan nasional, perdamaian antarabangsa atau mempromosikan kestabilan … Ini adalah aksi propaganda yang tidak dipandang serius oleh sesiapa pun.”

Terdahulu, komander tertinggi Iran telah terbunuh dalam satu serangan udara yang diketuai oleh Presiden Amerika Syarikat, Donald Trump. Klik pautan di bawah untuk membaca.

Komander Tertinggi Iran Terbunuh Dalam Serangan Udara Amerika Syarikat Di Baghdad

Amerika Syarikat Bersiap Sedia, Jet Pejuang Iran Berlepas Ke Ruang Udara Baghdad

Justin Trudeau Percaya Wujud Konspirasi Yang Membunuh Ahli Akademi Kanada Dalam Nahas Kapal Terbang Di Iran


Pemburu Paranormal Kantoi, Kelibat Di Sebalik Pintu Rupanya Hanya Budak Sekolah

Platform TikTok banyak memberikan peluang kepada orang ramai untuk berkongsi minat kepada warganet yang lain, termasuklah melakukan aktiviti paranormal.

Ada yang selesa pergi ke suatu tempat ‘asing’ berseorangan dan ada juga yang lebih suka pergi secara berkumpulan kerana dapat meningkat peluang untuk bertemu dengan makhluk di sebalik mata. Bagaimanapun, tidak semua benda yang dipertontonkan itu boleh kita percaya kerana ada juga yang ‘dibuat-buat’ bagi mengejar jumlah tontonan dan likes.

Baru-baru ini warganet rasa terhibur dan geli hati apabila akaun TikTok @ceomaribincang telah membongkarkan ‘hantu buatan manusia’ dalam satu rakaman video pendek aktiviti paranormal.

Video itu bermula dengan seorang pemuda melaung-laungkan perkataan ‘hadir hadir’ beberapa kali di dalam kawasan bangunan usang. Dalam beberapa saat selepas itu ternampak satu kelibat seperti ‘kepala’ menunjukkan diri di sebalik pintu yang ada di hadapan pemuda tersebut.

2 orang dah macam ni menipu 🤣 tak semua para jujur geng. Kasi viral geng 😇 #DzPdauzmenipu #fyp #paranormaltiktok #copylink #parapenipu #fypシ゚viral #fypberandatiktok

Semasa menuju ke arah pintu tersebut, pemuda itu mengucapkan beberapa bacaan doa dan zikir, lalu terdengar bunyi ketukan beberapa kali pada pintu itu.

Ketika pemuda itu membuka pintu tersebut, jelas kelihatan satu susuk manusia memakai baju berwarna cerah, seluar sukan jalur kuning dan berselipar. Pemuda itu segera mengalihkan kameranya merakam situasi di luar bilik.

Beberapa saat kemudian barulah dia masuk semula ke dalam bilik tersebut sambil menjerkah semasa merakam suasana di dalamnya. Sebahagian penonton aktiviti paranormal live itu memberitahu di ruangan komen bahawa mereka ternampak susuk manusia di sebalik pintu itu, namun pemuda itu menafikannya dengan mendakwa bahawa dia berseorangan sahaja ketika waktu itu.

Pembongkaran @ceomaribincang itu telah membuatkan warganet berasa geli hati melihat ada netizen sanggup mengada-adakan ‘kewujudan entiti’ semasa melakukan live aktiviti paranormal.

Tambah orang ramai lagi, bukan mudah makhlus halus mahu menunjukkan dirinya di dunia nyata kerana ia ada caranya tersendiri bagaimana mahu memberit isyarat kepada manusia mengenai ‘kehadirannya’.

Semoga kita semua dapat ‘menapis’ video-video yang ditonton agar kita tidak sewenang-wenangnya tertipu oleh warganet yang hanya sekadar membuat konten tidak berfaedah bagi mengisi masa lapang sahaja.

Klik pautan di bawah untuk baca lagi artikel-artikel paranormal yang pernah menjadi pertikaian warganet sebelum ini.

Rakam Pocong Ketika ‘Live’ Di TikTok, Netizen Kembali Persoalkan Kesahihan Video Ini

Netizen Berbalah Tentang Kesahihan Rakaman Video Penampakan ‘Hantu’ Dari Indonesia Ini

Kelibat Wanita Misteri Disangka ‘Hantu’ Berjaya Dirakam Kamera, Cetus Tanda Tanya Netizen


Pemegang ‘PhD Palsu’ Akan Lebih Mudah Dikesan Netizen Selepas Ini

Kecoh baru-baru ini apabila terdapat beberapa ‘public figure’ yang didapati menipu dalam menggunakan gelaran sebagai pemegang PhD bagi meyakinkan orang ramai mengenai bisnes yang dijalankan.

Memandangkan isu ini merupakan perkara yang serius dan tidak boleh dipandang mudah, Kementerian Pendidikan Tinggi pada hari ini telah mengumumkan mereka bakal memperkenalkan pangkalan data atau database dimana orang ramai boleh mengetahui kesahihan seseorang individu yang memegang gelaran sebagai pemegang PhD.

Senarai pemegang PhD, tajuk tesis yang dibuat beserta universiti mana yang mengeluarkannya antara berpeluang disemak oleh orang ramai.

Selain itu, para netizen juga berpeluang untuk melaporkan individu yang menggunakan gelaran sebagai pemegang PhD yang tidak sahih kepada pihak polis dan MCMC. Jika disabit kesalahan, ‘pemegang Phd’ berkenaan bakal dikenakan tindakan daripada pihak polis.

Inisiatif yang dilakukan ini tidak lain dan tidak bukan bagi mengurangkan skim penipuan yang melibatkan ‘pemegang PhD palsu’ daripada berleluasa. Berikut merupakan sijil palsu yang dikeluarkan universiti luar negara.

Untuk yang menggunakan gelaran ‘doktor palsu’ atau ‘pemegang PhD palsu’ atas apa tujuan sekalipun, hati-hati, anda sedang diperhatikan. Mungkin selepas ini lebih ramai netizen bakal mengetahui ‘penipuan’ yang dilakukan dengan lebih mudah.


Pemegang Saham Disney Dan Fox Bersetuju Dengan Tawaran RM289 Bilion

Pemegang saham Walt Disney Co dan 21st Century Fox Inc bersetuju semalam untuk mengesahkan bidaan USD71.3 bilion (RM289 bilion), gabungan yang dijangka akan merubah landskap dunia hiburan di Amerika Syarikat terutamanya.

Tawaran awal Disney bernilai USD52.4 bilion ditolah selepas Comcast turut membuat bidaan berjumlah USD65 bilion dalam betuk wang sebelum Disney membuat bidaan semula pada nilai USD71.3 bilion.

“Gabungan 21st Century Fox dan Disney ini akan memberi kesan yang terbaik untuk nilai saham Fox. Saya berterima kasih kepada semua pemegang saham kerana bersetuju untuk menerima tawaran daripada Disney,” Kata Rupert Murdoch pengerusi 21st Century Fox.

Disney dijangka akan membayar USD35.7 bilion dalam bentuk wang tunai dan pemegang saham Fox akan menerima 343 juta unit saham milik Disney sebagai tukaran untuk gabungan ini. Pemegang saham Fox akan mempunyai pegangan sekitar 17% hingga 20% di Disney.

Dengan ini, semakin hampirlah watak dari franchise X-Men dan Fantastic 4 akan kembali ke Marvel dan dimasukkan ke Marvel Cinematic Universe (MCU).

Berita ini pastinya berita gembira buat semua dan mungkinkah Hugh Jackman akan kembali memegang watak sebagai Wolverine selepas ini? Sama-sama kita nantikan pengumuman rasmi gabungan ini dari pihak Marvel Studios.


Pemenang Cabutan Bertuah Kecewa Pekerja Kurier Tukar Hadiah ‘Brembo’ Baharu Dengan Yang Terpakai

Perkhidmatan kurier penghantar barangan diwujudkan bagi memudahkan orang ramai mendapatkan barang dari luar kawasan tempat tinggal mereka. Namun, ada kalanya barangan tersebut hilang begitu sahaja tanpa khabar berita.

Baru-baru ini portal automotif PanduLaju telah memuat naik hantaran di Facebook mendakwa staff sebuah kurier penghantar barangan telah membuka kotak hadiah pemenang cabutan bertuah mereka dan mengambil barangan di dalamnya.

Lebih memburukkan keadaan lagi apabila si pelaku bukan sahaja mengambil hadiah di dalamnya, bahkan dia telah menukar pad brek jenama Brembo baharu kepada pad brek terpakai sebelum melekatkan semula kotak hadiah terbabit.

Hantaran tersebut telah mendapat perhatian ramai yang sudah lama cukup ‘geram’ dengan syarikat kurier penghantar barangan tersebut di mana seperti tiada tindakan susulan dibuat setelah orang ramai membuat laporan kepada pihak mereka.

Majoriti mahukan syarikat tersebut bertanggungjawab serta membayar ganti rugi yang dialami oleh pihak yang terjejas. Tambah orang ramai lagi, mereka mahu syarikat kurier tersebut ‘menapis’ para pekerja dengan lebih ketat kerana kejadian ini kerap berlaku bagi sesiapa yang menggunakan servis mereka.

The Vocket telah hubungi pihak PanduLaju untuk mengetahui lebih lanjut, mereka menyatakan masih cuba hubungi para pemenang untuk mendapatkan jumlah sebenar hadiah yang telah ditukar.

Mereka mula menyedari mengenai perkara terbabit pada awal pagi semalam apabila ada pemenang yang menghubungi pihak PanduLaju melalui media sosial memaklumkan insiden yang terjadi.

Tambah pihak PanduLaju lagi, mereka telah menghubungi syarikat kurier tersebut bagi mendapatkan penjelasan untuk menyelesaikan perkara terbabit. Namun, masih tiada lagi maklum balas diberikan.

Pihak PanduLaju masih lagi menyiasat kes ini serta mengambil serius terhadap apa yang telah terjadi kerana mahu setiap pemenang cabutan bertuah yang terjejas mendapatkan semula hadiah yang sepatutnya.

Pengguna media sosial lain turut pernah berkongsi pengalaman bungkusan mereka telah dibuka dan digantikan dengan barangan lain. Baca kisah-kisah mereka melalui pautan di bawah.

Beli Baju RM1,500 ‘Dapat’ Jagung Buruk, Lelaki Ini Luah Kekecewaan Terhadap Pekerja Servis Kurier

Gadis Kecewa Parcel Snek Dibuka Pekerja Kurier, Diganti Dengan Botol Susu Dan Permainan


Pemenang Global Teacher Prize Janji Kongsi Wang Hadiah Dengan Finalis Termasuk Cikgu Sam

Samuel Isaiah atau lebih dikenali sebagai Cikgu Sam merupakan seorang guru Bahasa Inggeris di Sekolah Kebangsaan Ruchang, Pahang.

Beliau sebelum ini pada 28 Oktober 2020 menjadi tumpuan selepas tercalon sebagai salah seorang top finalis bagi Anugerah Hadiah Guru Global 2020 (Global Teacher Prize 2020).

Pencalonan itu hadir selepas usaha beliau sebelum ini melengkapkan bilik darjah sekolahnya dengan alat teknologi yang sesuai seperti tablet dan komputer bagi mendekatkan anak-anak muridnya yang terdiri daripada orang asli dengan kaedah pengajaran teknologi abad ke-21.

Bagaimanapun, keputusan yang diumumkan pada 3 Disember 2020 oleh penganjur tidak memihak kepadanya untuk merangkul anugerah berkenaan selepas Ranjitsinh Disale dari India diumumkan sebagai pemenang.

Tetapi, keputusan yang tidak memihak kepadanya itu bukanlah pengakhiran kepada perjalanan dan kisah Cikgu Sam kali ini apabila beliau dan finalis-finalis lain turut dijanjikan hadiah wang kemenangan oleh Disale.

Perkara itu dimaklumkan sendiri Disale melalui portal Hindustan Times, setelah memenangi anugerah tersebut beliau telah mengumumkan bahawa beliau akan berkongsi 50 peratus daripada kemenangan beliau yang berjumlah AS $1 juta (sekitar RM4.4 juta) itu dengan rakan-rakan finalisnya itu.

“Seorang guru selalu berkongsi pengetahuan dan wawasan dengan pelajar. Saya menerima hadiah tersebut kerana karya yang saya telah lakukan untuk guru, pelajar dan untuk bidang pendidikan.

“Jadi, perkongsian 50 peratus wang daripada hasil kemenangan ini saya akan kongsi dengan guru lain kerana ia dapat membantu mereka melakukan apa yang mereka mahu lakukan di negara mereka,” jelas beliau dalam menjawab persoalan mengapa dia memutuskan untuk berkongsi wang kemenangan tersebut.

Menurut laporan yang diterbitkan oleh Malaysiakini, apabila menghubungi Cikgu Sam, perkara tersebut tidak dapat dipastikan lagi kerana Ranjitsinh hanya membuat perjanjian peribadi untuk berkongsi 50 peratus wang hadiah dengan sembilan finalis lain.

Hal demikian bermaksud finalis yang lain akan menerima kira-kira RM225,000 (AS $55,000).

“Kami tidak pasti lagi bagaimana dan bila akan mendapat wang tersebut, kerana tiada (dokumen) hitam and putih setakat ini.

“Jika ia terjadi, sudah pasti dapat membantu kerja saya,” kata Cikgu Sam.

Menurut Cikgu Sam, jika beliau menerima jumlah wang tersebut, ia akan digunakan bagi meneruskan projek dalam membantu kanak-kanak Orang Asli di Pahang antaranya menambah baik instrumen muzik di sekolah tersebut, di samping memperbanyakkan lagi kemudahan teknologi pendidikan abad ke-21 di sekolah tersebut.

Baca juga perkembangan semasa lain yang pernah kami kongsikan sebelum ini melalui pautan di bawah.

Gerak Hati Pemuda Malaysia Ini Temukan Kembali Pemilik Dengan iPad Selepas Setahun

36 Tahun Beroperasi, Kilang Sony Di Perai Bakal Ditutup Melibatkan 3,400 Pekerja

Cecah Harga RM73 Sepinggan, Pasangan YouTuber Jepun Ini Temui ‘Nasi Lemak Paling Mahal’


Siapakah Pemenang Sebenar Dalam Perlawanan McGregor Vs Mayweather Semalam?

Semalam berlangsungnya perlawanan super yang tersendiri antara bintang tinju terkemuka Floyd Mayweather dan bintang Mixed Martial Arts(MMA), Conor McGregor. Keputusannya perlawanan berpihak kepada Floyd Mayweather di mana beliau menang secara TKO di pusingan ke-10.

Secara sahnya, Floyd Mayweather menang perlawanan ini tetapi secara keseluruhannya, adakah Mayweather menang secara total? Apa yang McGregor sudah kecapi selepas perlawanan ini? Mari kita lihat satu persatu.

Ini adalah superfight sah pertama antara wakil dari sukan tinju dan MMA. Sebelum-sebelum ini, tidak ada orang ‘segila’ McGregor yang mencabar Mayweather untuk keluar dari persaraan. Mayweather semestinya favourite untuk menang kerana tinju adalah ‘makanan’ Mayweather dan beliau lebih tahu sukan ini berbanding McGregor. Tetapi itu tidak mematahkan semangat McGregor untuk mengemukakan cabaran kepada Mayweather.

Ianya bermula sejak tahun 2015 lagi. Dalam satu rancangan temubual Conor O’Brian, McGregor berkata, “Kalau awak bertanya saya adakah saya akan berlawan dengan Mayweather, saya akan terima. Siapa sahaja yang akan menolak untuk menari di atas pentas dan bawa pulang wang tunai USD180 juta.”

Januari 2016, McGregor menyatakan cabaran secara rasmi di laman Instagram miliknya untuk satu perlawanan tinju dengan Mayweather. Selepas menerima beberapa provokasi dan cabaran, akhirnya pada bulan Mac 2017, Mayweahter bersetuju untuk keluar dari persaraan dan menerima cabaran McGregor.

Selepas mendapat persetujuan untuk berlawan, tibalah masa untuk mind games. McGregor memang seorang fighter/entertainer yang sangat berbakat dengan lagaknya yang gila-gila setiap kali promosi untuk perlawanan super ini berlangsung.

Di sepanjang sesi promosi, McGregor lebih loud dan Mayweather pula lebih rileks dan cool. Tetapi perkara-perkara seperti inilah yang akan menjual perlawanan. Itulah publisiti yang diperlukan untuk menaikkan hype pertarungan ini. Provokasi yang dibuat sepanjang promosi adalah modal untuk menarik lebih ramai penonton melanggan per per view (PPV) untuk perlawanan ini.

Tiket untuk perlawanan ini juga tidak kurang mahalnya. Julat harga untuk tiket perlawanan ini adalah USD2,500 sehingga USD10,000; harga tiket lebih tinggi untuk kedudukan yang lebih dekat dengan gelanggang. Harga PPV untuk perlawanan ini pula adalah USD100, walaupun agak tinggi tetapi disebabkan hype yang dibina, ramai yang tetap melanggan untuk menonton perlawanan ini.

Wang ringgit. Motivasi utama perlawanan ini. Mayweather sanggup mempertaruhkan rekod 49-0 beliau untuk berlawan dengan McGregor kerana beliau tahu, perlawanan ini hanyalah sekadar exhibition match dan jika beliau kalah sekali pun, beliau kalah kepada seorang peninju MMA, bukan peninju profesional.

Walaupun tewas, McGregor tetap membawa pulang wang tunai USD30 juta dan akan meningkat lagi selepas dikira revenue daripada PPV. Mayweather pula akan menerima dua kali ganda atau lebih daripada jumlah yang diterima McGregor. Mudah Mayweather buat duit. Sebab itu gelaran ‘Money Team’ sangat sesuai dengan beliau. Mayweather kini bakal menjejak kaki dalam kelab USD1 Billion untuk bidang sukan. Hanya dua atlet sebelum ini yang berjaya melepasi nilai USD1 billion iaitu Michael Jordan dan Tiger Woods.

Perlawanan ini pastinya akan meningkatkan lagi populariti Conor McGregor di seluruh dunia. Jika sebelum ini beliau hanya dikenali di kalangan peminat MMA, kini beliau menambah fan base  dalam sukan tinju pula. Saya yakin, pasti banyak jenama besar dunia akan berminat untuk menaja Conor McGregor selepas ini.

Conor baru berusia 29 tahun dan jika beliau mengikut jejak langkah Mayweather untuk bersara di usia 40 tahun, bermakna beliau masih ada 11 tahun untuk mencipta nama dan bertarung. Sebagai juara di MMA, beliau masih mempunyai perlawanan untuk mempertahankan tali pinggang miliknya dalam sukan MMA.

Kesimpulannya, siapakah juara sebenar untuk superfight ini? Bagi saya McGregor dan Mayweahter kedua-duanya adalah pemenang tetapi mereka menang dengan mileage yang berbeza. Mayweahter kini gembira dengan rekod baharu 50-0 dan McGregor kini gembira dengan pencapaian baharu beliau.

It’s just an exhibition match and it’s a good business. At the end of the day, mereka pulang ke rumah dengan senyuman dan poket yang tebal. Terima kasih kepada anda semua juga yang menyumbang kepada hadiah kemenangan mereka dengan melanggan perlawanan PPV di saluran Astro. Anda rasa berbaloi pelaburan yang anda buat untuk perlawanan ini semalam?


Saksikan Aksi Pemenang Tertua ‘American Ninja Warrior’ Berumur 81 Tahun Ini

Nampaknya masih belum terlambat sekiranya anda sudah menganjak kepada kategori warga emas dan berhasrat untuk memenangi American Ninja Warrior. Berpegang kepada konsep ‘better late than never’ lelaki ini berjaya buktikan beliau masih mampu untuk bersaing di dalam pertandingan yang penuh kompetitif ini. Tahniah buat Arthur Hickenlooper.


Ramai Tidak Tahu Tentang Pemeriksaan Kenderaan Oleh Puspakom Di Rumah

Nota Editor: Dua hari lepas, perkongsian tentang perkhidmatan pemeriksaan Puspakom di rumah oleh Tuan Mohd Fadly Hashim, seorang peguam dan pelumba kereta, juga dikenali sebagai ‘The Racing Lawyer’, telah menjadi viral dan mengundang sebanyak 9754 shares. Kami telah berpeluang menghubungi Tuan Fadly, dan meminta pandangan beliau tentang perkhidmatan itu. Ikuti penulisan kami di bawah.

Status Tuan Fadly di bawah ini telah mengundang minat orang ramai dan menjadi viral.

Perkhidmatan yang digunakan oleh Tuan Fadly, yang dikenali sebagai Premier Mobile Inspection oleh Puspakom ini telah lama berada di pasaran, namun ramai yang tidak mengetahuinya. Seperti ramai yang sedia maklum, tidak ramai yang menggemari proses yang lama di Puspakom, maka perkhidmatan ini merupakan alternatif, selain daripada terpaksa pergi ke pusat Puspakom sendiri atau menggunakan runner. Dengan menelefon 1-800-222-210, anda sudah berpeluang menempah satu slot pemeriksaan selama 30 minit.

Perkhidmatan ini hanya tertakluk untuk pemeriksaan tukar nama dan nombor plet. Pemeriksaan khas seperti penukaran enjin masih memerlukan pemilik mengunjungi pusat pemeriksaan Puspakom.

Semasa pemeriksaan, geran asal dan satu salinan wajib disediakan untuk kakitangan Puspakom. Pemilik dan pembeli kenderaan tidak perlu berada di rumah atau tempat pemeriksaan, malah anda boleh meminta wakil menguruskan proses pemeriksaan, dengan syarat dua dokumen tersebut disediakan dengan lengkap. Selepas pemeriksaan, cukup sekadar pemilik dan pembeli pergi ke JPJ untuk urusan cop jari.

Pemeriksa akan memeriksa sama ada kenderaan itu berada dalam keadaan baik – nombor enjin, nombor chassis, tint cermin, bahagian atas, bahagian bawah, dan bahagian badan bersambung atau tidak. Cas yang digunakan untuk pemeriksaan tukar nama adalah sebanyak RM137.50. Perkhidmatan ini lebih mahal berbanding pergi sendiri ke pusat Puspakom, tetapi berbaloi buat mereka yang sentiasa sibuk.

Tuan Fadly telah mendapatkan perkhidmatan Puspakom bergerak ini dengan tujuan mendapatkan pemeriksaan demi urusan jual beli kereta Honda beliau.

Berikut adalah temu bual kami dengan beliau:

1. Bagaimana Tuan mengetahui tentang perkhidmatan Puspakom ini?

Saya mengetahui perkhidmatan ini melalui mekanik saya.

2. Apakah harapan Tuan kepada perkhidmatan Puspakom sebelum menggunakannya?

Harapan saya adalah perkhidmatan ini boleh mempermudahkan urusan tukar milik kereta yang saya beli tanpa perlu mengguna pihak ketiga dan tanpa perlu pergi ke Pusat Puspakom.

3. Pada tarikh bilakah Tuan menggunakan perkhidmatan mereka, dan berapa lamakah proses yang diambil untuk pemeriksaan?

Saya guna perkhidmatan mereka pada 29/6/2015 dan proses pemeriksaan hanya mengambil masa selama 30 sehingga mendapat Sijil Tukar Milik pada masa itu juga.

5. Bagaimanakah layanan pekerja Puspakom kepada Tuan?

Layanan yang diberikan memang terbaik dan mesra pelanggan.

6. Adakah Tuan berpuas hati dengan perkhidmatan yang diberikan. Apakah perkara-perkara yang Tuan mahu kongsi tentang perkhidmatan mereka?

Saya amat berpuas hati dengan perkhidmatan mereka. Saya dimaklumkan bahawa perkhidmatan ini telah wujud sejak tahun 2010 atau 2011 namun disebabkan kurang publisiti maka ramai orang tak tahu. Bagi urusan tukar milik kereta yang dibeli secara tunai, bagi kereta lama, yang cukai jalan mati, perkhidmatan ini amat terbaik. Kita hanya tunggu di rumah sahaja malah kita boleh wakilkan sesiapa untuk tunggu di rumah. Sesuai bagi orang yang sibuk macam saya.

7. Adakah Tuan akan mengesyorkan perkhidmatan mereka kepada orang lain?

Sudah semestinya saya syorkan kepada orang lain.

Dan berikut adalah cara-cara untuk menggunakan perkhidmatan ini:

Anda boleh layari laman web Puspakom untuk maklumat lanjut di sini.

Menurut orang ramai, nombor telefon toll-free di atas lambat diangkat, dan ada yang terpaksa mendail berkali-kali. Tetapi setelah diangkat, perkhidmatannya memang berbaloi. Semoga pihak Puspakom mengambil inisiatif untuk memperbaiki kelemahan ini.

Kami pun tidak sabar untuk menggunakan kemudahan ini – apabila ada keperluan, pada masa hadapan.

Tonton: Lykan Hypersport Sertai Barisan Kereta Supercar Polis Abu Dhabi

BACA Juga: Rupanya Kerana Kecewa Dengan Ferrari, Lamborghini Cipta Kereta Sendiri

LIKE dan FOLLOW Vocket di Facebook serta Instagram


10 Tempat Tarikan Pelancong Biasa Anda Lihat Namun Ini Dari Sudut Berbeza. #9 Agak Mengejutkan Kami.

Seperti maklum, kita selalunya disajikan dengan gambar-gambar tempat tarikan pelancong yang amat cantik dan boleh kata setiap orang mahu mengambil gambar dari pandangan yang sama kerana mahukan kualiti seni fotografi yang terbaik.

Mari kita lihat, apakah reaksi anda apabila kita lihat tempat-tempat tersebut dari sudut berbeza. Bak kata orang, “A picture is worth a thousand words”, namun kata kami “Sesuatu gambar itu boleh menyembunyikan sejuta kenyataan”.


Adakah Coca Cola Mengandungi Kokain? Ini Sejarah Di Sebalik ‘Joke’ Elon Musk

Ketua Pegawai Eksekutif Tesla, Elon Musk secara berseloroh memuat naik satu ciapan bahawa pelan perniagaannya yang seterusnya adalah dia ingin membeli syarikat pengeluar minuman ringan popular Coca-Cola untuk “memasukkan semula kokain” dalam ramuan minuman itu.

“Seterusnya saya [ingin] membeli Coca-Cola untuk memasukkan semula kokain,” kata Musk di laman Twitter miliknya. Tidak sampai 24 jam kemudian, siaran itu berjaya mencapai setengah juta ciapan semula dan 3 juta tanda suka.

Walaupun komen itu lebih kepada bersifat satira, namun sejarah tahu bahawa kokain dan coca-cola pernah ‘bersama’ satu ketika dahulu.

Pada akhir 1800-an, kokain digunakan sebagai bahan utama untuk perisa dalam Coca-Cola, menurut Muzium DEA. Jumlah kokain yang digunakan ke dalam minuman ringan terbabit perlahan-lahan berkurangan dari semasa ke semasa sehingga ia dikeluarkan daripada senarai ramuan sepenuhnya pada awal 1900-an.

Perkataan Coca sendiri berasal daripada kokain (kokain), dan Cola daripada kacang kola yang mengandungi kafein. Coca-Cola, menurut DEA, diperbuat daripada ekstrak daun kokain.

Lama kelamaan, penggunaan kokain mula ditentang, sehingga Coca-Cola mencipta minuman lain yang bebas kokain, dan menjenamakan dirinya sebagai minuman ringan alternatif.

Syarikat Coca-Cola tidak pernah mengakui bahawa minumannya pernah mengandungi kokain. Kononnya, syarikat itu tidak mahu mengaku kerana ia berpotensi melanggar undang-undang dan merugikan syarikat.

“Hari ini ekstrak daun koka, versi dinyahkokain, dikilangkan di Amerika Syarikat dan digunakan dalam perasa minuman Coca-Cola,” petikan di laman web Muzium DEA menyatakan. “Kokain juga digunakan oleh syarikat farmaseutikal untuk ubat-ubatan.”

Jenaka membeli Coca-Cola datang beberapa hari selepas jutawan itu berjaya mencapai persetujuan untuk membeli Twitter dengan harga kira-kira $44 bilion.

Musk berkata dalam satu kenyataan bersama dengan Twitter bahawa dia mahu menjadikan platform media sosial terbabit “lebih baik daripada sebelumnya.” Beliau menambah bahawa ciri-ciri baharu seperti membuang akaun “spam” secara automatik dan membuka ruang buat orang ramai.

Ketua Pegawai Eksekutif Tesla yang lantang berkata dia mahu memiliki dan menswastakan Twitter kerana dia berpendapat ia tidak memenuhi potensinya sebagai platform untuk kebebasan bersuara.

Nilai saham syarikat Indonesia meningkat selepas Elon Musk makan gula-gula kopiko. Rujuk pautan di bawah untuk membaca.

Nilai Saham Syarikat Indonesia Meningkat Selepas Elon Musk Makan Gula-Gula Kopiko

Bagaimana Satu ‘Tweet’ Dari Elon Musk, Mampu Beri Untung Berbilion Dolar Kepada Syarikat Ini

Elon Musk Jadi ‘Gelandangan’ Demi Ke Planet Marikh, Jual Rumah Terakhirnya RM126 Juta


Pemerintah Kota Shenzhen Di China Larang Penduduk Makan Daging Kucing Dan Anjing

Sejak penularan wabak COVID-19 di seluruh dunia, pemerintah kota Shenzhen, China telah mengeluarkan larangan memakan daging anjing dan kucing kepada penduduknya.

Terdahulu, para saintis percaya bahawa penularan awal wabak COVID-19 telah berlaku disebabkan budaya memakan makanan eksotik di China. Beberapa tanda awal penularan wabak ini ditemukan di sebuah pasar basah di Wuhan yang menjual binatang eksotik seperti kelawar, ular, musang dan binatang liar lain.Atas dasar kemanusian dan tanggungjawab, pemerintah Kota Shenzen telah mengeluarkan perintah larangan memakan daging anjing dan kucing yang akan berkuatkuasa pada 1 Mei nanti.“Anjing dan kucing merupakan binatang peliharaan yang memiliki hubungan paling dekat dengan manusia dibandingkan binatang lain dan larangan memakan anjing dan kucing serta binatang lain merupakan pelaksanaan umum di beberapa negara maju seperti di Hong Kong serta Taiwan.

“Larangan ini juga adalah respon ke atas semangat peradaban manusia,” kata kenyataan tersebut.

Walaupun parlimen China telah mengeluarkan arahan melarang perdagangan dan penggunaan binatang liar pada Februari lalu. Namun pemerintah kota Shenzhen adalah antara yang paling tegas melarang penduduknya makan daging kucing dan anjing.

Untuk rekod, COVID-19 telah menyerang 1 juta orang di seluruh dunia dengan angka kematian direkodkan melebihi 50,000 orang. Amerika Syarikat menjadi negara paling teruk terjejas selepas Itali dan Sepanyol.

Untuk bacaan lanjut mengenai COVID-19 di China, klik pautan di bawah.

Warga China Rai Bebas COVID-19 Dengan Membuka Semula Pasar Basah Haiwan Eksotik

Rakyat Australia Terkejut Daging Koala Antara Yang Dijual Di Pasar Basah China

China Kuarantin Wuhan, Pasar Basah Jual Produk Eksotik Didakwa Punca Tular Virus


Masih Ramai Lagi Rakyat Malaysia Miliki Pemikiran Kelas Ketiga

Isu yang agak sensitif untuk dibincangkan. Mungkin sedikit kasar jika saya kata masih ramai lagi rakyat Malaysia yang mempunyai pemikiran kelas ketiga. Dan saya yakin tak ramai orang boleh terima kenyataan bila dilabelkan sebagai individu yang berpemikiran rendah, ego, sukar menerima pandangan orang lain dan menerima realiti. Termasuk diri saya. Hah!

Buktinya, pernah sekali saya ditegur oleh seorang kawan kerana membuang sampah diluar tong sampah. Alasan saya mudah, kerana tong sampah tersebut sudah penuh dan saya masih membuang sampah dalam kawasan ‘sampah’.

Tahu apa kawan saya cakap? “low class mentality, buang sampah bukan dalam tong sampah!”. Dan saya dengan spontan jawab “kau diam, jangan nak acah-acah bagus”. Balas kawan saya “bukti ke 2, kau tak boleh kena tegur, ego!”

Dan saya hanya boleh terseyum sambil ber huhu saja. Hahahha. Tapi elok juga, manusia ni kalau tak diingatkan nanti lupa.

Berbalik kepada topik. Sedar atau tidak, sebenarnya masih ramai lagi rakyat Malaysia yang bersikap seperti ini. Dalam erti kata yang lain, masih ramai lagi rakyat Malaysia yang mengamalkan sikap kelas ketiga. Tak banyak, sikit. Hahaha.

Mungkin kerana sikap suka ambil mudah atau pentingkan diri ini sudah sebati dengan jiwa. Budaya buruk dengan pendekatan ‘tidak apa’ cukup untuk mengambarkan metaliti kelas ketiga, berfikiran rendah atau sempit yang sering dilihat ada pada perangai kebanyakkan daripada kita.

Bunyi macam pedih dan sukar diterima. Namun realitinya memang begini. Di antara contoh perbuatan yang menggambarkan mentaliti kelas ketiga di Malaysia sering kita lihat.

1. Buang sampah dari kereta, terutama perokok. Silap hari bulan boleh mendatangkan bahaya kepada penunggang motosikal.

2. Guna parkir OKU atau parkir kereta bukan pada tempatnya sehingga menyusahkan pemandu lain yang mahu keluar masuk.

3. Masuk lif secara berasak-asak tanpa menghiraukan pengguna lif yang mahu keluar.

4. Di pasaraya, tidak ramai yang meletakkan troli yang telah digunakan ke tempat asalnya. Kebanyakkan pengguna meninggalkannya di tempat parkir kereta.

5. Memandu sambil mengguna telefon, tidak pakai tali pinggang keselamatan. Langgar lampu isyarat.

6. Suka kepada hiburan semata-mata. Hiburan yang tidak mendatangkan manfaat. Tidak suka dengan sesuatu yang bersifat educational.

7. Tidak jaga kebersihan tandas awam. Tak pam lepas ‘membuang’.

8. Tidak hormat pada binatang, terutama masalah benci kepada anjing yang melampau tanpa sebab munasabah sehingga mendorong perbuatan aniaya.

9. Dengki dengan kejayaan orang lain. Cepat rasa puas hati dengan kejayaan sendiri dan tidak boleh menerima kritikan.

10. Memandu tanpa memberi signal ketika membelok. Ini yang paling biadap. Bukan kena bayar pun!

Mungkin banyak lagi yang boleh disenaraikan. Oleh kerana menyahut cabaran untuk menjadikan rakyat Malaysia bertaraf ‘world class’, mana yang masih lagi berperangai hodoh tu elok lah diperbaiki.

Dan yang pasal buang sampah luar tong tu saya dah tak buat dah. Kalau penuh pun saya pergi cari tong sampah lain. Serius! Hahaha.